open-index/open-wikipedia-markdown huggingface dataset:
আৰ ইউ এফ্ৰেইদ অৱ দ্য ডাৰ্ক? (উপন্যাস)

**আৰ ইউ এফ্ৰেইদ অৱ দ্য ডাৰ্ক?** () বিখ্যাত ৰহস্য ঔপন্যাসিক ছিডনী শ্বেলডন ৰচিত এক থ্ৰিলাৰ উপন্যাস। ২০০৪ চনত প্ৰকাশিত হোৱা এই উপন্যাসখনেই তেওঁৰ শেষ উপন্যাস।

## কাহিনীৰ সাৰাংশ
বিশ্বৰ চাৰিখন জনবহুল চহৰত চাৰিজন মানুহক ৰহস্যজনকভাৱে নৃশংষতাৰে হত্যা কৰা হয়। চাৰিওজনৰ মাজত এটাই যোগসূত্ৰ আছিল: চাৰিওৱে এক শক্তিশালী পৰিৱেশ সচেতন চিন্তন মহল(থিংক টেংক) "কিংছলে ইন্টাৰনেশ্যনেল গ্ৰুপ"ৰ লগত জড়িত আছিল। হত্যাৰ বলি হোৱা চাৰিজনৰ ভিতৰত দুজনৰ বিধৱা পত্নী-চিত্ৰশিল্পী ডায়েনা ষ্টিভেন্স আৰু বিশ্ববিখ্যাত মডেল কেলী হেৰিছেহে এই হত্যাৰ কাৰণ জানিব পাৰে। এজনে আনজনৰ সন্দেহৰ বশৱৰ্তী হৈ তথা পদে পদে মৃত্যুৰ সন্মুখীন হৈয়ো দুয়ো স্বামী হত্যাৰ পোটক তুলিবলৈ অভিযান আৰম্ভ কৰে য'ত তেওঁলোকৰ একমাত্ৰ অস্ত্ৰ হ'ল তেওঁলোকৰ প্ৰত্যুত্‍পন্নমতিতা আৰু সাহস আৰু তেওঁলোকে এনে এক ষড়যন্ত্ৰৰ বিৰূদ্ধে যুঁজিব লাগিব যাৰ লক্ষ্য পৃথিৱীখনৰ মান বিশাল তথা বতাহৰ সমান সুৰুঙা বিহীন।

মৃত্যুৰ গৰাহৰ পৰা বাৰে বাৰে হাত সাৰি শেষত দুয়ো গম পায় যে কিংছলে ইন্টাৰনেশ্যনেল গ্ৰুপৰ গৰাকী টেনাৰ কিংছলেয়ে এক যন্ত্ৰ নিৰ্মাণ কৰে যাৰ দ্বাৰা কোনো এঠাইৰ বতৰ নিয়ন্ত্ৰণ কৰিব পাৰি। ভাল উদ্দেশ্যেৰে নিৰ্মাণ কৰিলেও টেনাৰে ইয়াক নিজা স্বাৰ্থত ব্যৱহাৰ কৰিব বুলি জানি সেই চাৰিজন কৰ্মচাৰীয়ে আৰক্ষীক ইয়াৰ খবৰ দিবলৈ সিদ্ধান্ত কৰে। ফলত তেওঁলোকক টেনাৰে হত্যা কৰোৱায়। যত্‍পৰোনাস্তি চেষ্টা কৰিও কেলী আৰু ডায়েনাক হৰুৱাব নোৱাৰা টেনাৰক অৱশেষত তেওঁৰ নিজ ভাতৃয়ে সেই যন্ত্ৰেৰেই হত্যা কৰে।

## মতামত
গুগলবুকছে ইয়াক ৫ৰ ভিতৰত ৩ নম্বৰ আৰু গুডৰীডছে ৩.৫ নম্বৰ দিয়ে। কিৰকাছে মিশ্ৰিত সঁহাৰি দি কয় যে "শ্বেলডনে ইয়াক অনন্য দক্ষতাৰে লিখিছে। প্ৰতিটো বাক্যই কাহিনীক অধিক ৰহস্যঘন কৰি তোলে। তুমি পঢ়নযোগ্য কিন্তু অযথা আশ্চৰ্য্য কিছুমান গো-গ্ৰাসে পঢ়িব লাগিব।" কাৰ্লডাপে কৈছে "পটভূমি কিছু অবিশ্বাস্য আৰু চৰিত্ৰসমূহ কিছু কৃত্ৰিম যেন লাগিলেও আৰ ইউ এফ্ৰেইদ অৱ দ্য ডাৰ্ক? সঁচাকৈয়ে এক সুন্দৰ গল্পকথন। থ্ৰিলাৰখনৰ প্ৰতিটো কথাই তোমাক আকৰ্ষণ কৰিব,তুমি শ্বাসৰূদ্ধভাৱে শেষলৈকে পাত লুটিয়াই যাবা আৰু কিতাপখন শেষ কৰাৰ পিছতো তুমি আৰু পঢ়িবলৈ বিচাৰিবা।"

## তথ্য সংগ্ৰহ

## বাহ্যিক সংযোগ

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস
অমৰ সিং (ক্ৰিকেটাৰ)

**লাধাভাই নাকুম অমৰ সিং ল'ধা**  (৪ ডিচেম্বৰ ১৯১০ – ২১ মে' ১৯৪০) এজন ভাৰতীয় টে'ষ্ট ক্ৰিকেটাৰ আছিল।

সোঁহতীয়া বেগী বলাৰ আৰু পটু ল'ৱাৰ অৰ্ডাৰ বেট্‌ছমেন অমৰ সিঙে দ্বিতীয় বিশ্বযুদ্ধৰ পূৰ্বে ভাৰতৰ হৈ সাতখন টে'ষ্ট মেট্‌ছ খেলিছিল। সেইকেইখনত তেওঁ ২৮টা উইকেট দখল কৰিছিল। তেওঁ ভাৰতৰ প্ৰথম টে'ষ্ট ক্ৰিকেট দলটোৰ সদস্য আছিল আৰু মহম্মদ নিছাৰৰ সৈতে বলিং মুকলি কৰিছিল। তেওঁ প্ৰথমখন টে'ষ্টত এটা অৰ্ধশতকো (ভাৰতৰ প্ৰথম) অৰ্জন কৰিছিল।

## খেলুৱৈ জীৱন

অমৰ সিঙে ৯ বছৰৰ ভিতৰত ৯২ খন প্ৰথম শ্ৰেণীৰ খেল খেলিছিল আৰু সেইসমূহত তেওঁ ১৮.৩৫ গড়ে ৫০৮টা উইকেট দখল কৰিছিল। তেওঁ বেট্‌ছমেন হিচাপে পাঁচটা শতকো অৰ্জন কৰিছিল। ঘৰুৱা ক্ৰিকেটৰ ৰঞ্জী ট্ৰ'ফীত ১০০০ ৰাণ আৰু ১০০টা উইকেটৰ "ডাবল্‌" লাভ কৰা তেওঁ আছিল প্ৰথমজন খেলুৱৈ।

১৯৩৩-৩৪ চনত মাদ্ৰাছত ইংলেণ্ডৰ বিৰুদ্ধে অমৰ সিঙে বলিং মুকলি কৰি ৪৪.৪ অ'ভাৰত ৮৬ ৰাণ খৰছ কৰি ৭টা উইকেট লাভ কৰিছিল আৰু বেটিং কৰি দ্বিতীয় ইনিংছত ৪৮ ৰাণো কৰিছিল। ১৯৩৬ চনত লৰ্ড্‌ছত ইংলেণ্ডৰ বিৰুদ্ধে তেওঁ প্ৰথম ৯ অ'ভাৰত ১০ ৰাণ দি চাৰিটা উইকেট লৈছিল আৰু মুঠ ২৫.১ অ'ভাৰ বলিং কৰি ৩৫ ৰাণত ৬টা উইকেট লৈছিল। অ'ল্ড ট্ৰেফ'ৰ্ডত অনুষ্ঠিত পৰৱৰ্তী টে'ষ্টত তেওঁ ৪৮ ৰাণ সংগ্ৰহ কৰি ভাৰতক ইনিংছ পৰাজয়ৰপৰা ৰক্ষা কৰে। ১৯৩৭-৩৮ চনত লৰ্ড টেনীছনৰ এম চি চি দলৰ বিপক্ষে পাঁচখন অনানুষ্ঠানিক টে'ষ্টত তেওঁ ১৬.৬৬ গড়ে ৩৬টা উইকেট লাভ কৰিছিল।

মহম্মদ নিছাৰৰ সৈতে অমৰ সিঙে ভাৰতৰ হৈ এক শক্তিশালী বেগী বগাৰ যুটী গঢ়ি তুলিছিল। ইংলেণ্ডৰ প্ৰখ্যাত ক্ৰিকেটাৰ ৱাল্টাৰ হেমণ্ডে তেওঁক "ম‌ই দেখা ভয়াবহ অ'পেনিং বলাৰসমূহৰ অন্যতম" বুলি অভিহিত কৰিছিল। ১৯৭০ চনত এক অনানুষ্ঠানিক প্ৰেছ মিটিঙত লিঅ'নাৰ্ড হাটনে কৈছিল যে "বৰ্তমান বিশ্বত অমৰ সিঙতকৈ আৰু ভাল বলাৰ নাইI" অমৰ সিঙৰ ককায়েক লাধা ৰামজীও এজন বেগী বলাৰ আছিল আৰু তেওঁ বোম্বেত ভাৰতৰ হৈ ইংলেণ্ডৰ বিৰুদ্ধে এখন টে'ষ্ট মেছ খেলিছিল। তেওঁৰ ভতিজাক ভি এল নাকুমেও প্ৰথম শ্ৰেণীৰ ক্ৰিকেট খেলিছিল।

ক্লাব ক্ৰিকেটত তেওঁ লাংকাশ্বায়াৰ লীগত ক'ল'ন ক্লাবৰ হৈ খেলিছিল। ক্লাবৰ প্ৰথমজন বিদেশী পেছাদাৰী খেলুৱৈ হিচাপে তেওঁক নেলছন ক্ৰিকেট ক্লাবৰ লেৰী কন্‌ষ্টেণ্টাইনৰ প্ৰতিদ্বন্দী গণ্য কৰা হৈছিল। তেওঁ অহাৰ পিছত ক্লাবটোৰ সদস্য আৰু খেল চাবলৈ অহা মানুহৰ সংখ্যা প্ৰায় দুগুণ হৈ পৰে।

১৯৪০ চনত তেওঁ টাইফ‌ইড ৰোগত ভুগি মৃত্যুবৰণ কৰে।

## তথ্য সংগ্ৰহ

* Cricinfo player profile

শ্ৰেণী:ভাৰতীয় ক্ৰিকেটাৰ
তোমাৰ খবৰ

***তোমাৰ খবৰ*** হৈছে ২০১১ চনৰ ১৪ অক্টোবৰ তাৰিখে মুক্তি লাভ কৰা এখন অসমীয়া চলচ্চিত্ৰ। জীৱনধাৰা প্ৰডাক্‌চনচৰ বেনাৰত সাৰ্জু আচাৰ্যই প্ৰযোজনা আৰু ৰাজীৱ বৰাই পৰিচালনা কৰা চলচ্চিত্ৰখনৰ মূল চৰিত্ৰত অভিনয় কৰে বৰষাৰাণী বিষয়া, বিকি আৰু ৰাগ ঐণিতমে। সংগীত পৰিচালনা মৃণাল কান্তিৰ।

## কাহিনী
বোলছবিখন মূলতঃ পাৰিবাৰিক কাহিনী আৰু ত্ৰিকোণ প্ৰেমৰ আধাৰত নিৰ্মিত। ২০০৮ চনৰ গুৱাহাটী বোমা বিস্ফোৰণৰ ঘটনায়ো কাহিনীত ঠাই পাইছে।

## অভিনয়ত
*ৰাগ ঐনিতম 
*বৰষাৰাণী বিষয়া
*বিকি
*নিকুমণি বৰুৱা
*জুপিতৰা ভূঞা
*দিলীপ বৰুৱা
*অৰুণ হাজৰিকা
*লিপিকা বৰা
*জুৰি শৰ্মা

## কলা-কুশলী
*প্ৰযোজনা - সাৰ্জু আচাৰ্য
*পৰিচালনা - ৰাজীৱ বৰা
*চিত্ৰনাট্য/সংলাপ - মাণিক বৰা
*সম্পাদনা - কাজু
*সংগীত - মৃণাল কান্তি
*গীতৰ কথা - ডo লোহিন্দ্ৰ শইকীয়া

## সংগীত
চলচ্চিত্ৰখনৰ সংগীত পৰিচালনা কৰিছিল মৃণাল কান্তিয়ে। গীতৰ কথা ডo লোহিন্দ্ৰ শইকীয়াৰ।

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
আবু নেচিম

**আবু নেচিম** () অসমৰ এজন ক্ৰিকেটাৰ। আবু অসমৰ এজন অন্যতম সফল পেচবলাৰ। তেখেতৰ প্ৰথম শ্ৰেণীৰ ক্ৰিকেটত অভিষেক ঘটে মধ্য প্ৰদেশৰ বিৰুদ্ধে ইন্দোৰত ২০০৫ বৰ্ষৰ ৰঞ্জি ট্ৰফিত। তেওঁ ২০১০ ৰ পৰা ২০১৩ চনলৈ ইণ্ডিয়ান প্ৰিমিয়াৰ লীগ (আই পি এল)ৰ মুম্বাই ইণ্ডিয়ানছ দলৰো সদস্য আছিল। ইয়াৰোপৰি আবুৱে ভাৰতীয় ১৯ বছৰ অনূৰ্ধ্ব: দলকো বহুবাৰ প্ৰতিনিধিত্ব কৰিছিল। তেওঁ ২০০৬ চনত শ্ৰীলংকাত অনুষ্ঠিত ১৯ বছৰ অনূৰ্ধ্ব: বিশ্বকাপৰ ভাৰতীয় দলৰ সদস্য আছিল। ২০১৪ ৰ পৰা ২০১৬ চনলৈ তেওঁ আই পি এলৰ ৰয়েল চেলেঞ্জাৰ্ছ বাংগাল'ৰৰ সৈতে চুক্তিবদ্ধ হৈছিল।

## বাহ্যিক সংযোগ
*"Abu Nechim Ahmed". cricinfo.com
* 

শ্ৰেণী:সংক্ষিপ্ত জীৱনী
শ্ৰেণী:ভাৰতীয় ক্ৰিকেটাৰ
শ্ৰেণী:অসমৰ ক্ৰিকেটাৰ
শ্ৰেণী:জীৱিত ব্যক্তি
ৰাম গোস্বামী

**ৰাম গোস্বামী** () অসমৰ এগৰাকী কবি তথা গদ্যকাৰ। ভালেকেইখনমান গ্ৰন্থ প্ৰণয়ন কৰা গোস্বামীৰ কবিতাত প্ৰকৃতিৰ সৌন্দৰ্য্য, মানৱ জীৱনৰ বিভিন্ন দিশ, ৰাজনৈতিক ঘটনা প্ৰৱাহৰ লগতে দেশ তথা সমাজৰ অস্থিৰ পৰিস্থিতিৰ বিৰূদ্ধে কৰা প্ৰতিবাদৰ ভাষা ফুটি উঠা দেখা যায়। ১৯৭৩ চনত হেমচন্দ্ৰ বৰুৱাই **সেউজীয়া দেশ** উপাধি দিয়াৰে পৰা তেখেত ৰাম গোস্বামী (সেউজীয়া দেশ) হিচাপে পৰিচিত হয়।

## জন্ম আৰু কৰ্মজীৱন
ৰাম গোস্বামীৰ জন্ম হয় যোৰহাটৰ কাঠগাঁৱৰ জখলাবন্ধা সত্ৰত। তেওঁৰ পিতৃ আছিল কনক চন্দ্ৰ গোস্বামী আৰু মাতৃ অম্বিকা দেৱী গোস্বামী। ভাওনাত দ্ৰোণাচাৰ্য, গণেশ, কৃষ্ণ, ৰজা হৰিশ্চন্দ্ৰ আদি চৰিত্ৰত সুন্দৰ অভিনয় কৰা গোস্বামীয়ে ডেকা বয়সত বিহু নাচতো অংশগ্ৰহণ কৰিছিল। পঢ়া-শুনা শেষ কৰি গোস্বামীয়ে শিক্ষকতাকে বৃত্তি হিচাপে বাচি লয় আৰু যোৰহাটৰ বিজয়লক্ষ্মী মধ্য ইংৰাজী বিদ্যালয়ৰ প্ৰতিষ্ঠাপক প্ৰধানৰূপে কৰ্ম জীৱনৰ পাতনি মেলে। তাৰ পিছত বৰতল হাইস্কুলত সহকাৰী প্ৰধান শিক্ষক ৰূপে বহু বছৰ কাৰ্যনিৰ্বাহ কৰে।

## সাহিত্যিক জীৱন
ছাত্ৰাৱস্থাতেই ৰাম গোস্বামীয়ে সাহিত্য চৰ্চা আৰম্ভ কৰে। কাব্য সাহিত্যত সুনাম অৰ্জন কৰা গোস্বামীৰ প্ৰথম প্ৰকাশিত পুথি অৱশ্যে দুখন নাটকহে আছিল আৰু সেয়া আছিল *অভিমান* আৰু *যাদৱা নগৰী* (১৯৬৭)। ১৯৬৭ চনৰ পৰা ১৯৭১ চনলৈকে কবি ৰাম গোস্বামীয়ে “মোৰ দৃষ্টিত আধুনিক কবিতা” শীৰ্ষক পাঁচটা খণ্ডৰ কাব্যগ্ৰন্থ প্ৰকাশ কৰি উলিয়াই। ইয়াৰ পিছত তেখেতে শুভ আৰু স্বপ্ন, ককিলা তাঁৰৰ গান, যথাসাধ্য, মোৰ কবিতা, নিৰ্বাচিত কবিতা আদিকে ধৰি বহুকেইখন কবিতা পুথি, আমেথিৰ কবিতা আদি ব্যংগ ৰচনা লিখাৰ উপৰিও গুণমালা, ভীম চৰিত আদিৰ সম্পাদনা কৰে।

## সাহিত্য সম্ভাৰ
### কবিতা পুথি
*মোৰ দৃষ্টিত আধুনিক কবিতা(১৯৬৭-১৯৭১)
*শুভ আৰু স্বপ্ন
*ককিলা তাঁৰৰ গান
*যথাসাধ্য
*মোৰ কবিতা
*নিৰ্বাচিত কবিতা
*সেউজীয়া পাত
*আমাৰ বক্তব্যই বিচাৰে
*শ্ৰীছন্দ আধ্যাত্মিক কবিতা
*এখন সাগৰৰ মাজৰ পৰা
*অশ্বক্লান্ত খবৰ
*প্ৰতিশ্ৰুতিৰ ব’হাগ
*কবিতাই কথা কয়
*ৰাসতত্ত্ব
*জাহ্নৱীৰ জীৱনৰ সুৰ
*এতিয়া আবেলি
*হৃদয় ভাষাৰ নদী
*সুন্দৰম গীত
*কবিতা নহয়

### নাটক
*অভিমান
*যাদৱা নগৰী

### অন্যান্য
*সেউজীয়া দেশৰ সেউজীয়া পাত (প্ৰবন্ধাৱলী)
*আমেথিৰ কবিতা (ব্যংগ ৰচনা)
*ভীম চৰিত (সম্পাদনা)
*গুণমালা (সম্পাদনা)

## বঁটা আৰু সন্মান
১৯৭৩ চনত ৰাজনীতিজ্ঞ হেমচন্দ্ৰ বৰুৱাই তেখেতক “সেউজীয়া দেশ” উপাধি প্ৰদান কৰে। ১৯৭৫ চনত ধ্বনিকবি বিনন্দ চন্দ্ৰ বৰুৱাই ৰাম গোস্বামীক “কাব্যকুমাৰ” উপাধি প্ৰদান কৰে। আকৌ অসম কবি সন্মিলনে তেখেতক “কাব্য বিভূতি” উপাধি প্ৰদান কৰে। এগৰাকী কৃতি শিক্ষক ৰূপে সেৱা আগবঢ়োৱা বাবে অসমৰ ৰাষ্ট্ৰীয় বঁটাপ্ৰাপ্ত শিক্ষক আৰু ৰাজ্যিক পুৰস্কাৰ প্ৰাপ্ত শিক্ষক সন্মিলনে তেখেতক “আচাৰ্য মহীয়ান” উপাধি প্ৰদান কৰে। তদুপৰি অসমৰ ৰাইজে তেওঁক “কাব্যশ্ৰী” উপাধি প্ৰদান কৰে। পাঁচবাৰকৈ অসম সাহিত্য সভাৰ কাৰ্যনিৰ্বাহক সদস্য পদত কাৰ্যনিৰ্বাহ কৰা ৰাম গোস্বামীয়ে ১৯৮৮ চনৰ অসম সাহিত্য সভাৰ কবি সন্মিলনত বিশিষ্ট অতিথিৰ আসন গ্ৰহণ কৰে। তদুপৰি তেখেতে ১৯৯৪ চনৰ অসম সাহিত্য সভাৰ মৰিগাঁও অধিৱেশনৰ কবি সন্মিলনত সভাপতিৰ আসন গ্ৰহণ কৰে আৰু ১৯৯৬ চনত অসম সাহিত্য সভাৰ উপ-সভাপতি আসনত অধিষ্ঠিত হয়। ১৯৯৬ চনত ৰাম গোস্বামীক ৰাজ্যিক সাহিত্যিক পেন্সনপ্ৰদান কৰা হয়। তদুপৰি অসম ক্ৰীড়া-সাংস্কৃতিক উৎসৱত তেখেতক জীৱনজোৰা সাধনা বঁটা প্ৰদান কৰা হয়।

## মৃত্যু
২০১৮ চনৰ ২৩ নৱেম্বৰত গুৱাহাটীত ৮৪ বছৰ বয়সত ৰাম গোস্বামীয়ে শেষ নিশ্বাস ত্যাগ কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
বৰমূগী হাঁহ

**বৰমূগী হাঁহ** বা **খদাহাঁহ**(, বৈজ্ঞানিক নাম-*Anas poecilorhyncha*) বিষূৱীয় অঞ্চল সমূহত প্ৰজনন কৰা এবিধ হাঁহৰ প্ৰজাতি৷  ইয়াক প্ৰধানত: এছিয়া মহাদেশত দেখা পোৱা যায়৷

## বিৱৰণ
বৰমূগী হাঁহৰ আকাৰ মজলীয়া, ইয়াৰ দেহৰ দৈৰ্ঘ্য ৫৫-৬৩ ছে:মি: আৰু ওজন প্ৰায় ৭৯০-১৫০০ গ্ৰাম হয়৷ ইয়াৰ দেহৰ বৰণ মুগা৷ মূৰ আৰু ডিঙিৰ ৰং শেঁতা, ঠোঁটটো ক'লা আৰু আগঅংশ উজ্জ্বল হালধীয়া বৰণৰ৷ ইয়াৰ ডেউকা দুখন বগা৷ ঠেং বগা বৰণৰ৷ মতা বৰমূগী হাঁহৰ ঠোঁটৰ গুৰি অংশত ৰঙা দাগ থাকে যিটো মাইকী হাঁহৰ ক্ষেত্ৰত দেখা পোৱা নাযায়৷ পোৱালিবোৰ মটিয়া আৰু পূৰ্ণবয়স্ক হাঁহতকৈ শেঁতা বৰণৰ হয়৷

## টেক্স'নমি
বৰমূগী হাঁহৰ তিনিটা উপপ্ৰজাতি দেখা যায়-
*Indian Spot-billed Duck (*A. poecilorhyncha poecilorhyncha*)
*Eastern Spot-billed Duck (*A. poecilorhyncha zonorhyncha*) আৰু
*Burmese Spot-billed Duck (*A. poecilorhyncha haringtoni*)

## বিতৰণ
এই হাঁহৰ প্ৰজাতিটো পাকিস্তান, ভাৰতৰ পৰা জাপান লৈকে স্থানীয় চৰাই হিচাপে পোৱা যায়৷ আনহাতে Eastern Spot-billed Duck (*A. p. zonorhyncha*) নামৰ উপ-প্ৰজাতিটোৱে দক্ষিণ-পূব এছিয়াত পৰিভ্ৰমণ কৰে৷ ই প্ৰায়ে জাক পাতি বাস কৰে৷ ইয়াৰ একেবাৰে উত্তৰৰ জনবসতি শেহতীয়াকৈ বিংশ শতাব্দীত অধিক উত্তৰলৈ বিস্তৃত হৈছে৷

## বাসস্থান
বৰমূগী হাঁহে মূলত: মুকলি জলাশয় যেনে হ্ৰদ, নৈ-উপনৈ, বিল আদিত বাস কৰে৷ ইহঁতে সাধাৰণতে জলজ উদ্ভিদৰ বিভিন্ন অংশ নিশাৰ ভাগত খাই জীয়াই থাকে৷ পানীৰ কাষৰ জোপোহাত ই বাহ সাজে৷ এবাৰত ৮-১৪ টাকৈ কণী পাৰে৷ মতা আৰু মাইকী দুয়োবিধ হাঁহৰে মাত আমৰ'লীয়া হাঁহৰ সৈতে একে৷

## তথ্য সংগ্ৰহ

## বাহ্যিক সংযোগ

শ্ৰেণী: হাঁহ
শ্ৰেণী:জীৱবিজ্ঞান
শ্ৰেণী:অসমৰ চৰাই
ডিফু

**ডিফু** () অসমৰ এখন পাহাৰীয়া চহৰ তথা কাৰ্বি আংলং জিলাৰ সদৰ ঠাই। 

## ইতিহাস
ডিফু নামটো ডিমাচা ভাষাৰ পৰা উৎপত্তি হোৱা যাক তেওঁলোকৰ ভাষাত কোৱা হয় 'বগা পানি' বুলি। ডিমাচা সকলৰ ৰাজ্যত্ব কালত, ডিফু এখন বিখ্যাত নগৰ আছিল। চেংয়া তোলাৰাম থাউচেনৰ মৃত্যুৰ পিছত ১৮৭৪ চনত ডিফু ব্ৰিটিছে দখল কৰে। ১৮৭৪ চনত ইয়াক নতুন কৈ গঠন কৰা হয় জনজাতীয় জিলা হিচাপে। এই সৰু চহৰখন মানুহৰ মাজত এখন অতি মনোৰম পাহাৰীয়া ঠাই হিচাপে জনপ্ৰিয়।

## যাতায়ত
ডিফু চহৰখন কাৰ্বি আংলং জিলাৰ ঠিক মাজতে পৰে। ইয়াত বাছ আৰু ৰে'লৰ সুচল সুবিধা আছে। নগাঁও জিলাৰ পৰা ই ১৫০ কি:মি: দুৰৈত অৱস্থিত। 

## ভৌগোলিক বিৱৰণ
ডিফু চহৰখন অৱস্থিতি 25.83°N আৰু 93.43°E। এই চহৰখন ১৮৬ মিটাৰ উচ্চতাত অৱস্থিত। গুৱাহাটীৰ পৰা ডিফুৰ দূৰত্ব প্ৰায় ২৭০ কি:মি:। 

## জনগাঁঠনি
২০০১ চনৰ লোকপিয়ল মতে ডিফুৰ জনসংখ্যা ৫২,০৬২ জন। পুৰুষৰ সংখ্যা ৫৩% আৰু মহিলাৰ সংখ্যা ৪৭%। ডিফুৰ শৈক্ষিকতা গড় হ'ল প্ৰায় ৭৫ শতাংশ, ই ৰাষ্ট্ৰীয় পৰ্য্যায়ৰ গড় সাক্ষৰতাৰ হাৰ ৫৯ শতাংশতকৈ অধিক। 
বিভিন্ন জনজাতীয় লোক ইয়াতে বসবাস কৰি আছে, যাৰ ভিতৰত গুৰুত্বপূৰ্ণ জনজাতিসমূহ হ'ল কাৰ্বি, ডিমাচা, বড়ো, গাৰো, ৰেঙমা নগা আৰু আদিবাসী।

## সংস্কৃতি
যদিও ডিফু এখন অতি সৰু চহৰ ইয়াত প্ৰায় ভাগ জনজাতিয়ে থিতাপি লৈ নিজৰ ঘৰ-বাৰী সাজি লৈছেহি। চহৰ খনৰ মাজ মজিয়াতে গীৰ্জা, গুৰুদ্বাৰা, মন্দিৰ, মছজিদ সকলো আছে। 
বছৰত হোৱা যি কোনো উৎসৱতে সকলোৱে আগ-ভাগ লয়। বিশেষ ভাবে উদযাপন কৰা উৎসৱ সমূহৰ ভিতৰত ৰংকাৰ, বিশু-ডিমা, ৱাঙ্গালা, বিহু, বৰদিন, দুৰ্গা পূজা, দিপাৱালী আদি বিভিন্ন ধৰণৰ 
উৎসৱ পালন কৰে। 

## উল্লেখযোগ্য ঠাই
* **[[ৰংফাৰ্পি ৰংবে]]ৰ প্ৰতিমূৰ্তি** : ডিফুৰ সোঁমাজত ৰংফাৰ্পি ৰংবে অৰু তেওঁৰ সহযোগী সকলৰ প্ৰতিমূৰ্তি আছে। ই কাৰ্বি ইতিহাসৰ এক অমৰ কাহিনীৰ প্ৰতীক। ৰংফাৰ্পি ৰংবে প্ৰথম গৰাকী কাৰ্বি মহিলা যি হিংসা অৰু অন্যায়ৰ বিৰুদ্ধে ঠিয় দিছিল। 
* **ডিফু পাহাৰ** : এই পাহাৰটোৰ দৃশ্য অতি মনোৰম, আশে পাশে নদী, সেউজীয়া গছ-গছনিৰে ভৰপুৰ। 
* "তাৰালাংচো" : তাৰালাংচোত প্ৰতি বছৰে 'কাৰ্বি যুৱ মহোৎসৱ' অনুষ্ঠিত হয়। 

## শৈক্ষিক প্ৰতিষ্ঠান
*ডিফু চিকিৎসা মহাবিদ্যালয়
* ডিফু চৰকাৰী মহাবিদ্যালয়
* অসম বিশ্ববিদ্যালয়, ডিফু চৌহদ
* ডিফু আইন মহাবিদ্যালয়

## তথ্য সংগ্ৰহ

## বাহ্যিক সংযোগ
* http://karbianglong.nic.in/
* http://kaac.nic.in 

শ্ৰেণী:অসমৰ নগৰ-মহানগৰ
শ্ৰেণী:কাৰ্বি আংলং জিলা
বামুণী হাঁহ

**বামুণী হাঁহ** (, বৈজ্ঞানিক নাম: *Aythya fuligula*) এটা মজলীয়া আকাৰৰ হাঁহৰ প্ৰজাতি।

## বিৱৰণ
পূৰ্ণবয়স্ক মতা বামুণী হাঁহৰ দেহটো ক'লা, কেৱল কাষৰ ডেউকা অংশ বগা আৰু ঠোঁট নীলা-মুগা বৰণৰ হয়। ইয়াৰ মূৰত এটা স্পষ্ট লগুণ (head tuft)ৰ দৰে অংশ থাকে আৰু এইবাবেই ইয়াক অসমীয়াত বামুণী হাঁহ আৰু ইংৰাজীত 'Tufted duck' বুলি কোৱা হয়। পূৰ্ণবয়স্ক মাইকী বামুণী হাঁহৰ দেহৰ বৰণ মটীয়া, কাষৰ অংশ শেঁতা। সেয়ে মাইকী হাঁহক অন্য প্ৰজাতিৰ হাঁহৰ পৰা পৃথক কৈ চিনাক্ত কৰিবলৈ কঠিন।

## বিতৰণ
বামুণী হাঁহে নাতিশীতোষ্ণ অঞ্চল আৰু উত্তৰ ইউৰেছিয়া ত প্ৰজনন কৰে। তাৰোপৰি ইয়াক কেতিয়াবা আমেৰিকা যুক্তৰাষ্ট্ৰ আৰু কানাডা লৈ পৰিভ্ৰমণ কৰা দেখা যায়। জলাশয় আৰু ইয়াৰ প্ৰধান খাদ্য 'freshwater mussel'ৰ অধিক উপলব্ধতাৰ বাবে ইয়াৰ গোলকীয় বিতৰণ পূৰ্বতকৈ বিস্তৃত হৈছে বুলি জনা যায়। ই সাধাৰণতে বৃহৎ গোটত জাক পাতি বাস কৰে।

## বাসস্থান
বামুণী হাঁহে প্ৰধানকৈ মুকলি জলাশয় যেনে বিল, হ্ৰদ, নৈ আদিত বাস কৰে। বাহ সাজিবলৈ ইহঁতক জলজ উদ্ভিদ আৰু জোপোহাৰ প্ৰয়োজন হয়। সাগৰৰ কাষৰ লুণীয়া জলাশয়সমূহতো ইয়াক দেখিবলৈ পোৱা যায়।

## খাদ্য
বামুণী হাঁহে প্ৰধানকৈ পানীত বুৰ মাৰি খাদ্যৰ সন্ধান কৰে। ইহঁতে mollusc, জলজ পোক-পতংগ, উদ্ভিদ আদি আহাৰ ইচাপে গ্ৰহণ কৰে। কেতিয়াবা ই নিশাৰ ভাগতো খাদ্যৰ সন্ধান কৰে।

## তথ্যসূত্ৰ

## বাহ্যিক সংযোগ

*Tufted Ducks video  From Gallery of Living Nature.

শ্ৰেণী: হাঁহ
শ্ৰেণী:অসমৰ চৰাই
কাকলি হাঁহ

**কাকলি হাঁহ** বা **বৰকালী মুগী হাঁহ** (, বৈজ্ঞানিক নাম-*Aythya nyroca*) মজলীয়া আকাৰৰ এবিধ হাঁহৰ প্ৰজাতি৷ ই প্ৰধানকৈ ইউৰেছিয়াত বহুলভাৱে বিস্তৃত হৈ আছে৷ 

## বিৱৰণ
পূৰ্ণবয়স্ক মতা কাকলি হাঁহৰ দেহৰ বৰণ গাঢ় বাদামী (chestnut) আৰু চকু হালধীয়া৷ ইয়াৰ নেজডাল শুদ্ধ বগা বাবে চিনাক্তকৰণত সহায় হয়৷ মাইকী কাকলি হাঁহো দেখিবলৈ প্ৰায় একে কিন্তু বৰণ কিছু শেঁতা হয়৷ ইহঁত জাকপাতি বাস কৰা হাঁহৰ প্ৰজাতি৷ বিশেষকৈ শীতকালত ই অন্য প্ৰজাতিৰ হাঁহৰ সৈতে বৃহৎ গোট গঠন কৰে৷

## বিতৰণ
কাকলি হাঁহে প্ৰধানকৈ দক্ষিণ-পশ্চিম এছিয়া অৰ্থাৎ চীনৰ পৰা পাকিস্তান আৰু ভাৰত , ইউৰোপ আৰু উত্তৰ আফ্ৰিকাত প্ৰজনন কৰে৷ শীতকালত এই বিতৰণ অধিক বিস্তৃত হৈ পৰে৷

## বাসস্থান
কাকলি হাঁহে সাধাৰণতে স্থিৰ পানী পছন্দ কৰা দেখা যায়৷ কাচিৎহে ইয়াক চলন্ত পানীৰ জুৰি বা নৈত দেখা পোৱা যায়৷ চৰিবৰ বাবে ইয়াক প্ৰায় ৩০-১০০ ছে: মি: গভীৰতা থকা জলজ উদ্ভিদেৰে পৰিপূৰ্ণ জলাশয়ৰ প্ৰয়োজন৷

## আচৰণ
কাকলি হাঁহ প্ৰধানকৈ পৰিভ্ৰমণকাৰী৷ অৱশ্যে ইয়াৰ পৰিভ্ৰমণৰ স্থান তথা দিশৰ বিষয়ে বিশেষ তথ্য পোৱা হোৱা নাই আৰু কিছুমান গোট প্ৰজননৰ ঠাইতে সমগ্ৰ বছৰ জুৰি থকা বুলি জনা যায়  

### খাদ্য
কাকলি হাঁহ সৰ্য়ভক্ষী আৰু সেয়ে ই সকলো ধৰণৰ খাদ্যই গ্ৰহণ কৰে৷ অৱশ্যে ই প্ৰধানকৈ জলজ  উদ্ভিদৰ বিভিন্ন অংশ যেনে -গুটি, শিপা, ডাল আদি খায়৷ তাৰোপৰি বিভিন্ন প্ৰাণী যেনে মলাস্কা, পোক, কেকোঁৰা, উভচৰ প্ৰাণী আৰু মাছ আদিও খায়৷  

### প্ৰজনন
ই এপ্ৰিল-মে মাহত প্ৰজনন কৰে৷ পানী কাষৰীয়া অঞ্চলত উদ্ভিদৰ ডাল-পাতেৰে ই মাটিত বাহ সাজে৷,

## আলোকচিত্ৰ ভঁৰাল

Image:Ferruginous Duck RWD.jpg|মতা কাকলি হাঁহ
Image:Aythya nyroca16.jpg|কাকলি হাঁহ
Aythya nyroca MHNT.ZOO.2010.11.20.5.jpg |Museum specimen


## তথ্য সংগ্ৰহ

## বাহ্যিক সংযোগ
* Showler, D.A. & Davidson, P. (1999): Observations of Jerdon's Babbler *Chrysomma altirostre* and Rufous-vented Prinia *Prinia burnesii* in Punjab and North-West Frontier Provinces, Pakistan. *[[:en:Forktail (journal)|Forktail]]* **15**: 66–76. PDF fulltext
* Singh, A.P. (2002): New and significant records from Dehra Dun valley, lower Garhwal Himalayas, India. *[[:en:Forktail (journal)|Forktail]]* **18**: 151–153. PDF fulltext
* Vinicombe, K. E. (2000) Identification of Ferruginous Duck and its status in Britain and Ireland *[[:en:British Birds (magazine)|British Birds]]* 93(1):4–21
* Vinicombe, K. E. (2007) ID in depth – Ferruginous Duck *[[:en:Birdwatch (magazine)|Birdwatch]]* 176:24–26

শ্ৰেণী:হাঁহ
শ্ৰেণী:জীৱবিজ্ঞান
শ্ৰেণী:অসমৰ চৰাই
উত্তৰ-পূব বিজ্ঞান আৰু প্ৰযুক্তি প্ৰতিষ্ঠান

**উত্তৰ-পূব বিজ্ঞান আৰু প্ৰযুক্তি প্ৰতিষ্ঠান** (; পূৰ্বৰ আঞ্চলিক গৱেষণাগাৰ) হৈছে বৈজ্ঞানিক আৰু ঔদ্যোগিক গৱেষণা সংসদৰ (Council of Scientific and Industrial Research চমুকৈ CSIR) অধীনস্থ উত্তৰ-পূৰ্বাঞ্চলৰ একমাত্ৰ আঞ্চলিক গৱেষণাগাৰ। এই প্ৰতিষ্ঠানটো ১৯৬১ চনৰ ১৮ মাৰ্চত যোৰহাটত প্ৰতিষ্ঠা কৰা হৈছিল। উত্তৰ-পূৰ্বাঞ্চলৰ বিপুল সম্পদৰাজিৰ ওপৰত গৱেষণা কৰি এইবোৰৰ সুব্যৱহাৰৰ জৰিয়তে অঞ্চলটোৰ অৰ্থনৈতিক বিকাশত বৰঙণি আগবঢ়োৱাই এই গৱেষণাৰ মূল লক্ষ্য। অঞ্চলটোৰ দীৰ্ঘকালীন সমস্যাসমূহ সমাধানৰ জৰিয়তে উদ্যোগিকৰণত সহায় কৰা, অঞ্চলটোৰ গৱেষণা সংক্ৰান্তিয় সমস্যাসমূহ সমাধান কৰা আৰু অঞ্চলটোৰ ৰাজ্যিক অনুষ্ঠানসমূহৰ ৰাষ্ট্ৰীয় পৰ্যায়ৰ আন গৱেষণাগাৰসমূহৰ লগত সম্পৰ্ক স্থাপন কৰি অঞ্চলটোৰ অৰ্থনৈতিক অনগ্ৰসৰতা দূৰ কৰাৰ বাবে কাম কৰা আদি লক্ষ্য আগত ৰাখি এই গৱেষণাগাৰে প্ৰচেষ্টা চলাই আহিছে। ১৯৮১ চনত অৰুণাচল প্ৰদেশৰ ইটানগৰত ইয়াৰ এটা শাখা খোলা হয়।

## কৰ্মৰাজি

এই প্ৰতিষ্ঠানত হোৱা গৱেষণাৰ পৰিসৰ অতি বহল। ইয়াত গৱেষণা হোৱা বিভিন্ন বিষয়সমূহ হ'ল‌- জীৱবিদ্যা (Bioscience), কেমিকেল ইঞ্জিনিয়াৰিং (Chemical Engineering), চিভিল ইঞ্জিনিয়াৰিং (Civil Engineering), কয়লা, ঔষধ আৰু ঔষধি দ্ৰব্য (Drugs and Pharmaceuticals), সাধাৰণ ইঞ্জিনিয়াৰিং (General Engineering), ভূ-বিজ্ঞান (Geo Science), অজৈৱ ৰসায়ন (Inorganic Chemicals), ঔষধি গুণযুক্ত আৰু অৰ্থনৈতিক দিশৰ পৰা প্ৰয়োজনীয় গছ (Medicinal and Economic Plants), প্ৰাকৃতিক সম্পদসমূহ (Natural Products), পেট্ৰ'লিয়াম আৰু প্ৰাকৃতিক গেছ (Petroleum and Natural Gas), মাটি আৰু অনুজীৱবিদ্যা (Soil Microbiology), বিশেষভাৱে তৈয়াৰ কৰা কাগজ ব'ৰ্ড (Speciality Papers and Boards) আৰু সাংশ্লেষিক ৰসায়নবিজ্ঞান (Synthetic Chemistry)। ইয়াৰোপৰি এই প্ৰতিষ্ঠানে বৈশ্লেষিক সেৱা (Analytical service) আগবঢ়ায়।

নাগালেণ্ড, মণিপুৰ, মেঘালয় আৰু ত্ৰিপুৰাত এই গৱেষণাগাৰৰ পৰীক্ষামূলক ফাৰ্ম আছে। উত্তৰ-পূবৰ ১২খন ঠাইত ৰাষ্ট্ৰীয় ভূভৌতিক গৱেষণা প্ৰতিষ্ঠানৰ সহযোগত স্থাপন কৰা ভূমিকম্প পৰ্যবেক্ষণ কেন্দ্ৰত অহৰহ তথ্য সংগ্ৰহ কৰি ভূমিকম্পৰ ওপৰত অধ্যয়ন কৰা হয়। তদুপৰি এই অঞ্চলৰ দৰিদ্ৰ গাঁৱৰ ৰাইজৰ আৰ্থ-সামাজিক উন্নয়নৰ বাবে ভিতৰুৱা গাঁও কিছুমান বাছি উলিয়াই সেইবোৰৰ জৰিয়তে সমগ্ৰ অঞ্চলটোৰ গ্ৰাম্য অৰ্থনীতি উন্নতিৰ বাবে প্ৰচেষ্টা চলাই আহিছে। গাঁৱত পোৱা বিভিন্ন কেঁচামালেৰে সৰু উদ্যোগ প্ৰতিষ্ঠা কৰা, কম খৰচতে গাঁৱত ব্যৱহাৰ কৰিব পৰা প্ৰযুক্তি বিদ্যাৰ উদ্ভাৱন আদিৰ বাবে কাম কৰিছে। ইয়াৰ ভিতৰত চিত্ৰনলাৰ পৰা তেল উলিওৱা পদ্ধতি, খোৱা কাঠফুলাৰ খেতি কৰা পদ্ধতি, কম খৰচত পানী ছেকন কৰাৰ উপায় আদিয়েই প্ৰধান।

আন্তঃৰাষ্ট্ৰীয় আৰু বিদেশী অনুষ্ঠানৰ সহযোগিতাত যুটীয়া ভাৱে বহুতো প্ৰকল্পৰ গৱেষণাৰ কাম এই প্ৰতিষ্ঠানত চলি আছে। সময়ে সময়ে ইয়াত বৈজ্ঞানিক, উদ্যোগ প্ৰতিষ্ঠানৰ উদ্যমী লোক, উদ্যোগী আৰু উদ্যোগ প্ৰতিষ্ঠানৰ কৰ্ম-কৰ্তাসকলক প্ৰশিক্ষণ দিয়া হয়। তদুপৰি বছৰি বিভিন্ন বিষয়ত বিজ্ঞানীসকলৰ মাজত ভাব বিনিময়ৰ বাবে ছেমিনাৰ অনুষ্ঠিত কৰা হয়। যোৰহাটৰ এই প্ৰতিষ্ঠানৰ গৱেষণাগাৰত উদ্ভাৱন কৰা প্ৰযুক্তিবিদ্যাৰে বহুতো উদ্যোগ গঢ় লৈ উঠিছে। আনহাতে তেল আৰু গেছ,কীটনাশক ঔষধ, চিমেণ্ট আদি উদ্যোগৰ কাৰ্যদক্ষতা বৃদ্ধিৰ বাবে এই গৱেষণাগাৰত উদ্ভাৱন কৰা বিভিন্ন পদ্ধতি উদ্যোগ সমূহত ব্যৱহাৰ কৰি যথেষ্ট উপকৃত হৈছে।

## তথ্যসূত্ৰ

শ্ৰেণী:অসমৰ গৱেষণা প্ৰতিষ্ঠানসমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
খন্তীয়া হাঁহ

খন্তীয়া হাঁহ (, বৈজ্ঞানিক নাম-***Anas clypeata***) এবিধ বহুলভাৱে বিস্তৃত হৈ থকা হাঁহৰ প্ৰজাতি। ই প্ৰধানকৈ ইউৰোপ, এছিয়া আৰু উত্তৰ আমেৰিকাত প্ৰজনন কৰে। । শীতকালত খন্তীয়া হাঁহে দক্ষিণ ইউৰোপ, আফ্ৰিকা, ভাৰত উপমহাদেশ , দক্ষিণ এছিয়া তথা আমেৰিকালৈ পৰিভ্ৰমণ কৰে। 

## টেক্সন'মি
১৭৫৮ চনত প্ৰকাশিত 'চিষ্টেমা নেচুৰী' নামৰ গ্ৰন্থত কেৰ'লাছ লিনিয়াছে পোনপ্ৰথমে এই প্ৰজাতিটোক বৰ্তমানৰ বৈজ্ঞানিক নামেৰে সৈতে উল্লেখ কৰিছিল। 'Anas' গোটত ইয়াক অন্তৰ্ভুক্ত কৰা হৈছে যদিও ইয়াৰ অন্যান্য হাঁহ যেনে আমৰ'লীয়া হাঁহ আদিৰ পৰা কিছূ গঠনগত পাৰ্থক্য আছে। বৰ্তমানলৈকে ইয়াৰ কোনো উপ-প্ৰজাতি চিনাক্ত কৰা হোৱা নাই। 

## বিতৰণ তথা বাসস্থান
খন্তীয়া হাঁহে প্ৰধানকৈ মুকলি জলাশয়ত বসবাস কৰে। শীতকালত ই ইউৰোপ, আফ্ৰিকা, ভাৰত, দক্ষিণ আমেৰিকা আদিলৈ পৰিভ্ৰমণ কৰে।  এই হাঁহৰ প্ৰজাতিটো প্ৰধানকৈ পৰিভ্ৰমণকাৰী আৰু ই প্ৰজননৰ সময়ত বসবাস কৰা অঞ্চল সমূহৰ পৰা দক্ষিণলৈহে পৰিভ্ৰমণ কৰে।  প্ৰজনন কালৰ বাহিৰে অন্য সময়ত সৰু জাকত বাস কৰে। ১৯৬০ চনৰ পৰা ইয়াৰ জনসংখ্যা বিপদমুক্ত অৱস্থাত আছে বুলি কোৱা হয়। ইয়াৰ কাৰণ সুস্থ আৰু সফল প্ৰজনন, পৰিভ্ৰমণ তথা বাসস্থানৰ সুস্থিৰতা বুলি গৱেষণাত পোৱা গৈছে। 

## বিৱৰণ

উত্তৰ গোলাৰ্ধত খন্তীয়া হাঁহৰ বৃহৎ ঠোঁটৰ বাবে ইয়াৰ চিনাক্তকৰণ সহজ হৈ পৰে। প্ৰজননৰ সময়ত মতা খন্তীয়া হাঁহৰ মূৰ অংশ গাঢ় সেউজীয়া হয়। লগতে ইয়াৰ বুকু বগা আৰু পেট বাদামী ৰঙৰ হয়।  প্ৰজননৰ বাহিৰে অন্য সময়ত মতা-মাইকী দুয়োবিধ খন্তীয়া হাঁহ দেখাত একে হয়। মাইকী খন্তীয়া হাঁহৰ ঠোঁট বহল আৰু তুলনামূলক ভাৱে অন্য হাঁহৰ প্ৰজাতিতকৈ ডাঙৰ। ইয়াৰ দেহৰ বৰণ মুগা 

খন্তীয়া হাঁহৰ দেহৰ দৈৰ্ঘ্য সাধাৰণতে ১৯ ছে:মি:আৰু ডেউকাৰ দৈৰ্ঘ্য ৩০ ছে:মি। ইয়াৰ ওজন ৬০০ গ্ৰাম হয়। 

## আচৰণ
খন্তীয়া হাঁহে প্ৰধানকৈ উদ্ভিদৰ বিভিন্ন অংশ খাদ্য হিচাপে গ্ৰহণ কৰে। তদুপৰি ই দীঘল আৰু বিশেষভাৱে অভিযোজিত ইয়াৰ ঠোঁটটো ব্যৱহাৰ কৰি পানীৰ পৰা বিভিন্ন জলজ কীট-পতংগ আদিও খায়। 

খন্তীয়া হাঁহে প্ৰধানকৈ পানীৰ পৰা আঁতৰত জোপোহাৰ মাজত বাহ সাজে। ইয়াৰ বাহটো মাটিতে গাত কৰি উদ্ভিদৰ বিভিন্ন অংশ আৰু পাখি আদিৰে সাজে। সাধাৰণতে ই এবাৰত ৮-৯ টাকৈ কণী পাৰে। প্ৰজননৰ সময়ত মতা খন্তীয়া হাঁহৰ মজত মাইকী হাঁহৰ বাবে প্ৰতিযোগিতাও হোৱা দেখা যায়। 

খন্তীয়া হাঁহ নীৰৱ হাঁহৰ প্ৰজাতি। মতা হাঁহৰ সৰু মাত শুনা যায়। মাইকী হাঁহে 'কোৱেক' ধৰণৰ মাত উলিয়ায়। 

## আলোকচিত্ৰৰ ভঁৰাল

Image:Northern Shoveler (Anas clypeata) RWD1.jpg|স্কটলেণ্ডত খন্তীয়া হাঁহৰ যোৰ
Image:Northern Shoveler (Anas clypeata) RWD2.jpg|স্কটলেণ্ডত মতা খন্তীয়া হাঁহ
Image:Northern Shoveler (Anas clypeata) RWD3.jpg|স্কটলেণ্ডত মতা খন্তীয়া হাঁহ
Image:Northern Shoveler female RWD2.jpg|স্কটলেণ্ডত মাইকী খন্তীয়া হাঁহ
File:Northern Shoveller Anas clypeata.jpg|এহাল খন্তীয়া হাঁহ
Image:Anas clypeata 3.jpg|উৰন্ত অৱস্থাত খন্তীয়া হাঁহ
Spatula clypeata MHNT.ZOO.2010.11.18.2.jpg |Museum specimen - 


## তথ্যসূত্ৰ

## বাহ্যিক সংযোগ

* RSPB A to Z of UK Birds 
* Northern Shoveler Information at Cornell Lab of Ornithology
* Northern Shoveler  at USGS Patuxent Bird Identification InfoCenter
*Massachusetts Breeding Bird Atlas 
* Northern Shoveler videos, photos & sounds on the Internet Bird Collection
* Northern Shoveler on the Birds of India

শ্ৰেণী:হাঁহ
শ্ৰেণী:অসমৰ চৰাই
ৰঙামূৰীয়া বাঢ়ৈটোকা

ৰঙামূৰীয়া বাঢ়ৈটোকা (, বৈজ্ঞানিক নাম-*Dinopium javanense*) 'Picidae' গোটৰ অন্তৰ্ভুক্ত বাঢ়ৈটোকা চৰাইৰ এটা প্ৰজাতি৷  
## বিৱৰণ
ৰঙামূৰীয়া বাঢ়ৈটোকা দেহৰ আকাৰ মধ্যমীয়া৷ ইয়াৰ মূৰৰ পৰা ডিঙিলৈকে দীঘলীয়া আঁচ থকা দেখা যায়৷ মতা আৰু মাইকী দুয়োৰে এই আঁচ থাকে৷ মতা ৰঙামূৰীয়া বাঢ়ৈটোকাৰ মূৰত ৰঙা আৰু মাইকীৰ ক'লা মুকুট (crown) থাকে৷ ইয়াৰ দেহৰ তলৰ অংশ ক'লা, নেজৰ বৰণো ক'লা হয়৷ 
## টেক্স'নমি
Spot-throated Flamebackক এই প্ৰজাতিটোৰ উপ-প্ৰজাতি বুলি গণ্য কৰা হয়৷ 
## বিতৰণ
ৰঙামূৰীবা বাঢ়ৈটোকা সাধাৰণতে বাংলাদেশ, ব্ৰুনেই, কম্বোডিয়া, চীন, ভাৰত, ইণ্ডোনেছিয়া, লাওছ, মালয়েছিয়া, ম্যানমাৰ, চিংগাপুৰ, থাইলেণ্ড, আৰু ভিয়েটনাম আদিত পোৱা যায়৷ 
## বাসস্থান
এই প্ৰজাতিটো প্ৰধানকৈ বিষুৱীয় অঞ্চলৰ বনাঞ্চলত পোৱা যায়৷ 

## তথ্যসূত্ৰ

## বাহ্যিক সংযোগ

শ্ৰেণী:হেটুলুকা
শ্ৰেণী:জীৱবিজ্ঞান
শ্ৰেণী:অসমৰ চৰাই
সৰুমূগী হাঁহ

সৰুমূগী হাঁহ (, বৈজ্ঞানিক নাম-*Anas strepera*), 'Anatidae' গোটৰ অন্তৰ্গত বহুলভাৱে বিস্তৃত হৈ থকা এবিধ হাঁহৰ প্ৰজাতি৷ 

## বিৱৰণ

সৰুমূগী হাঁহ দেহৰ দৈৰ্ঘ্য ৪৬-৫৬ ছে:মি: আৰু ডেউকাৰ দৈৰ্ঘ্য ৭৮-৯০ ছে:মি: হয়৷  মতা সৰুমূগী হাঁহ মাইকীতকৈ আকাৰত কিছু ডাঙৰ হয় আৰু ইয়াৰ ওজনো তুলনামূলকভাৱে অধিক হয়৷  প্ৰজননৰ সময়ত মতা সৰুমূগী হাঁহ দেহৰ বৰণ মুগা, ডেউকা বাদামী হয় ৷  অন্য সময়ত ই মাইকীৰ দৰে প্ৰায় একে হয়, কেৱল ঠোঁটৰ বৰণ পাতল কমলা হোৱা দেখা যায় ৷ 

মাইকী খন্তীয়া হাঁহৰ দেহ পাতল মটিয়া হয়৷ ইয়াৰ ঠৌঁট গাঢ় কমলা আৰু বুকু বগা বৰণৰ হোৱা দেখা যায়৷ ই সাধাৰণতে নীৰৱ হৈ থাকে৷ কেৱল প্ৰজননৰ সময়ত মতা খন্তীয়া হাঁহে 'nheck' ধৰণে হুইছেলৰ দৰে মাত মাতে আৰু মাইকী জনীয়ে 'কোৱেক' ধৰণে মাত উলিয়ায়৷ 

## টেক্স'নমি
কেৰ'লাছ লিনিয়াছে ১৭৫৮ চনত প্ৰকাশিত গ্ৰন্থ 'চিষ্টেমা নেচুৰী' ত সৰুমূগী হাঁহৰ প্ৰথম উল্লেখ কৰিছিল৷  *Anas* গোত্ৰৰ ভিতৰত সৰুমূগী হাঁহৰ আটাইতকৈ ওচৰসম্পৰ্কীয় হাঁহৰ প্ৰজাতি হ'ল  'Falcated Duck ৷ 

সৰুমূগী হাঁহৰ দুটা উপ-প্ৰজাতি পোৱা যায়, অৱশ্যে ইয়াৰে এটা ইতিমধ্যে লুপ্ত হৈ পৰিছে:
* *A. strepera strepera*, **Common Gadwall** 
* *A. strepera couesi*, **Coues' Gadwall**,লুপ্ত

## বিতৰণ
সৰুমূগী হাঁহে প্ৰধানকৈ ইউৰোপ, এছিয়া আৰু উত্তৰ আমেৰিকাত প্ৰজনন কৰে৷ উত্তৰ আমেৰিকাত ই ছেইন্ট ল'ৰেঞ্চ নদী, আলবাৰ্টা, ড'কোটাৰ পৰা কেলিফ'ৰ্ণিয়া, আলাস্কালৈকে বিস্তৃত৷  ইয়াৰ বিস্তৃতি পৰ্য্যায়ক্ৰমে বৃদ্ধি পোৱা বুলি তথ্য পোৱা যায়৷ ই সাধাৰণতে পৰিভ্ৰমী চৰাইৰ প্ৰজাতি ৷ সৰুমূগী হাঁহে আলাস্কা. আমেৰিকা, অহায়', ভাৰ্জিনিয়া আদিত শীটকালত পৰিভ্ৰমণ কৰে৷ বৰ্তমান ইয়াক আই.ইউ.চি.এন.ৰ ৰেড ডাটা বুকত 'Least Concern' প্ৰজাতিৰ স্থানত ৰকা হৈছে৷ 

## আচৰণ

সৰুমূগী হাঁহে প্ৰধানকৈ জলজ উদ্ভিদেৰে পৰিপূৰ্ণ কিন্তু মুকলি জলাশয়ত চৰে৷ ই পানীৰ পৰা আঁতৰত মাটিত বাহ সাজে৷ প্ৰজননৰ সময়ৰ বাহিৰে অন্য সময়ত ই সৰু গোটত বাস কৰে৷ সৰুমূগী হাঁহ সাধাৰণতে  নীৰৱে থাকে৷ মতা হাঁহৰ হুইছেলৰ দৰে এটা মাত আছে৷

## তথ্যসূত্ৰ

## লগতে চাওক
* 
* 
* 

## বাহ্যিক সংযোগ

* BirdLife Species Factsheet
* RSPB A to Z of UK Birds Page
* An article and photograph 
* Gadwall Information - Cornell Lab of Ornithology
* Gadwall - USGS Patuxent Bird Identification InfoCenter 
* Massachusetts Breeding Bird Atlas 
* Gadwall videos, photos & sounds on the Internet Bird Collection

শ্ৰেণী:জীৱবিজ্ঞান
শ্ৰেণী:হাঁহ
শ্ৰেণী:অসমৰ চৰাই
দ্য আছাম ট্ৰিবিউন

***দ্য আসাম ট্ৰিবিউন*** (*The Assam Tribune*) হৈছে এখন ভাৰতীয় ইংৰাজী দৈনিক বাতৰি কাকত, যি গুৱাহাটী আৰু ডিব্ৰুগড়ৰ পৰা প্ৰকাশ পায়। বৰ্তমান ৭,০০,০০০ৰো অধিক প্ৰচাৰসংখ্যা আৰু ৩০ লাখৰো অধিক পঢ়ুৱৈৰ সৈতে এইখন উত্তৰ-পূব ভাৰতৰ আটাইতকৈ বেছি পঠিত ইংৰাজী কাকত। এই কাকতখন প্ৰথম ১৯৩৯ চনত গুৱাহাটীত প্ৰতিষ্ঠা কৰা হৈছিল। 

, বৰ্তমান সম্পাদক হৈছে প্ৰফুল্ল গোবিন্দ বৰুৱা, যি প্ৰতিষ্ঠাপক ৰাধা গোবিন্দ বৰুৱাৰ পুত্ৰ; আৰু পি. জে. বৰুৱা হৈছে কাৰ্যবাহী সম্পাদক।

## ইতিহাস
এই কাকতখন ১৯৩৯ চনৰ ৪ আগষ্টত ৰাধা গোবিন্দ বৰুৱাই গুৱাহাটীত সাপ্তাহিক কাকতৰূপে আৰম্ভ কৰিছিল আৰু সম্পাদক আছিল লক্ষ্মীনাথ ফুকন। বৰ্তমান কাকতখন গুৱাহাটী আৰু ডিব্ৰুগড়ৰ পৰা দৈনিক ৰূপে প্ৰকাশিত হয়। এই কাকতখনে অসমত এক বৃহৎ পঢ়ুৱৈ গোট লাভ কৰিছে আৰু উত্তৰ-পূব ভাৰতত আটাইতকৈ জনপ্ৰিয় কাকতৰূপে বিবেচিত। *দ্য অসম ট্ৰিবিউন*-এ বিশ্বাসযোগ্য বাতৰিৰ বাবে আৰু উচ্চ প্ৰচাৰসংখ্যাৰ বাবে পৰিচিত। ২০১৪ চনত, ভাৰতৰ প্ৰধানমন্ত্ৰী নৰেন্দ্ৰ মোদীৰ উপস্থিতিত কাকতখনৰ প্লেটিনাম জুবিলী উদযাপন কৰা হৈছিল। 

## বিতৰ্ক
২০২১ চনৰ ২৮ মাৰ্চ, ২০২১ অসম বিধানসভা নিৰ্বাচনৰ প্ৰথম পৰ্যায়ৰ ভোটগ্ৰহণৰ পাছদিনা, এই কাকতখনে মূৰ পৃষ্ঠাত এক বিজ্ঞাপন প্ৰকাশ কৰিছিল য’ত কোৱা হৈছিল যে বিজেপি-এ উপৰ অসমৰ সকলো আসন জিকিব। একে বিজ্ঞাপন অসমৰ ৭টা আন কাকততো প্ৰকাশ পাইছিল। কংগ্ৰেছ দলে অভিযোগ উত্থাপন কৰিছিল যে এইটো বাকী পৰ্যায়ৰ ভোট আগতে ভোটাৰক প্ৰভাৱিত আৰু বিভ্ৰান্ত কৰাৰ এটা চেষ্টা আৰু ই প্ৰতিনিধিত্ব আইন, ১৯৫১ আৰু নিৰ্বাচন আয়োগৰ নিৰ্দেশনাৰ উলংঘন। এই বিতৰ্ক সম্পৰ্কে কাকতখনৰ সম্পাদক প্ৰফুল্ল গোবিন্দ বৰুৱায়ে দ্য টেলিগ্ৰাফক ক’লে যে "এই বিজ্ঞাপনখন পিছত আহিছিল।" 

## তথ্য সংগ্ৰহ

## বাহ্যিক সংযোগ
* দ্য আছাম ট্ৰিবিউনৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
বৰহাইঠা

**বৰহাইঠা** (, বৈজ্ঞানিক নাম: **) হাইঠা চৰাইৰ এটা প্ৰজাতি। ই সাধাৰণতে জাক পাতি বাস কৰে।

## বিৱৰণ
আকাৰ ২৭ চেণ্টিমিটাৰ। মতা চৰাইটো আৰু মাইকী চৰাইজনী দেখাত অলপ বেলেগ। মতা চৰাইটোৰ মূৰ ছাই বৰণৰ,বুকু সেউজীয়া, দেউকা বাদামী ৰঙৰ, নেজৰ পাখি মটীয়া ৰঙচুৱা বৰণৰ, ঠোঁট সেউজ-হালধীয়া, ঠোঁটৰ কাষ ৰঙা, ভৰি ৰঙা আৰু চকুৰ কাষ সেউজীয়া। মাইকী চৰাইজনীৰ মূৰ সেউজীয়া, ডেউকাত সেউজীয়া পাখি,নেজৰ পাখি ধূসৰ হালধীয়া আৰু ঠেং ৰঙা বৰণৰ।

## বিতৰণ
পৃথিৱীৰ প্ৰায় সকলো অঞ্চলত ইয়াক দেখা যায় যদিও নেপাল, চীন, ফিলিপাইন, ভিয়েটনাম, কম্বোডিয়া, থাইলেণ্ড ইয়াৰ বিশেষ অৱস্থিতি দেখা যায়। সাধাৰণতে ক্ৰান্তীয় বৰ্ষাঅৰণ্যত ইয়াৰ অৱস্থিতি দেখা যায়।ইহঁতৰ জনসংখ্যা দিনক দিনে কমি আহিছে।

## আচৰণ
ই সাধাৰণতে বিভিন্ন গছৰ গুটি খাই জীয়াই থাকে। ইহঁতৰ প্ৰজনন কাল মে-জুন মাহ। এবাৰত সাধাৰণতে দুটাকৈ কণী পাৰি পোৱালি উলিয়ায়। ইহঁত যুগ্মভাবে বা সৰু সৰু দলত বিভক্ত হৈ উৰি ফুৰা দেখা যায়। ইহঁতক পৰ্বতৰ পাদদেশৰ অৰণ্যত ফল লাগিব ধৰা বৃক্ষত দেখা যায়। তাত সিহঁতে অন্য হাইঠাৰ সৈতে মিলিত হয়। সিহঁতৰ "WoOOOOO" শব্দ লানি নিচিগাকৈ স্পন্দিত হৈ থাকে।

## তথ্যসূত্ৰ

## বাহ্যিক সংযোগ
* 

শ্ৰেণী:পাৰ
শ্ৰেণী:অসমৰ চৰাই
নীলকণ্ঠ চৰাই

**নীলকণ্ঠী হেটুলুকা** (, বৈজ্ঞানিক নাম: *Megalaima asiatica*) সমগ্ৰ ভাৰত উপমহাদেশ তথা সক্ষিণ-পূব এছিয়াত দেখা পোৱা এটা চৰাইৰ প্ৰজাতি৷

## আলোকচিত্ৰৰ ভঁৰাল


Image:Blue-throated Barbet (Megalaima asiatica) on Kapok (Ceiba pentandra) in Kolkata W IMG 4293.jpg| in  Kolkata, West Bengal, India.
Image:Blue-throated Barbet (Megalaima asiatica)- Preening at Kolkata I IMG 2360.jpg| Preening in  Kolkata, West Bengal, India.
Image:Megalaima_asiatica.jpg| in  Kolkata, West Bengal, India.
Image:Blue throated Barbet- Preening.jpg| Preening in  Kolkata, West Bengal, India.
Image:Blue throated Barbet I2 IMG 4944.jpg| পশ্চিম বংগৰ কলকাতাত।
Image:Blue throated Barbet- carrying food.jpg|পোৱালিৰ বাবে খাদ্য কঢ়িওৱা অৱস্থাত( কলকাতা, পশ্চিম বংগ, ভাৰত।
Image:Blue throated Barbet (Immature) I IMG 0727.jpg|কলকাতাত নীলকন্ঠী হেটুলুকাৰ পোৱালি।
Image:Blue throated Barbet I IMG 1015.jpg|কলকাতাত নীলকন্ঠী হেটুলুকা চৰাই।
Image:CyanopsSmit.jpg|১৮৯১ চনত Joseph Smit এ কৰা *M. a. davisoni* ৰ বৰ্ণনা
%E0%A6%B9%E0%A7%87%E0%A6%81%E0%A6%9F%E0%A7%81%E0%A6%B2%E0%A7%81%E0%A6%95%E0%A6%BE_(Blue-throated_barbet).jpg|নীলকণ্ঠ চৰাই


## তথ্যসূত্ৰ

শ্ৰেণী:হেটুলুকা
শ্ৰেণী:অসমৰ চৰাই
স্মৃতি শক্তি

সৰুৰে পৰা বিভিন্ন  উৎসৰ  যেনে চকু, নাক, কাণ, ছাল আৰু জিভা আদি পঞ্চেন্দ্ৰিয়ৰ  দ্বাৰা সংগৄহীত তথ্য  আমাৰ মগজুয়ে জমা কৰে। মগজুত জমা ৰখা এই তথ্য ভাণ্ডাৰকে স্মৃতি বোলা হয় আৰু প্ৰয়োজন অনুসাৰে ইয়াক উলিয়াই আনি ব্যৱহাৰ কৰা হয়। জমা ৰখা তথ্য হেৰাই গ'লে বা সময়ত উপলব্ধ নহ'লে সেয়া দুৰ্বল স্মৃতি শক্তিৰ লক্ষণ।

স্মৃতি জমা ৰখাৰ এই প্ৰক্ৰিয়াটো তিনি ধৰণৰ
***পঞ্জীকৰণ বা এনকোডিং**  :  তথ্য আহৰণ আৰু বিভিন্ন তথ্য মিহলাই প্ৰস্তুতকৰণ,
*** সঞ্চয়** : তথ্য সমূহ স্থায়ী ভাবে জমা কৰা
***পুনৰুদ্ধাৰ** : দৰকাৰ হলে তথ্য সমূহ বিচাৰি উলিয়াই অনা

## সংবেদী স্মৃতি
ইন্দ্ৰিয়ৰ সতে জড়িত স্মৃতি।  ই খুউব কম সময়ৰ বাবে চকুৰে দেখা  বা  কাণেৰে শুনা  বা স্পৰ্শ  অনুভূতি কম সময়ৰ বাবে ধৰি ৰাখিব পাৰে।
	
## হ্ৰস্বকালীন  স্মৃতি
এক মিনিট নাইবা কিছু চেকেন্দৰ বাবে আমি কিছুমান বস্তু মনত ৰাখিব পাৰো। যেনেকৈ এটা ফ’ন নাম্বাৰ বা কিছু তথ্য।

## দীৰ্ঘ কালীন স্মৃতি
আমাৰ মগজুৰ হিপ্পকেম্পাচ নামৰ অংশটোৰ সহায়ত হ্ৰস্বকালীন  স্মৃতিক   দীৰ্ঘকালীন স্মৃতিলৈ ৰূপান্তৰ কৰিব পাৰি। এটি ছমহীয়া শিশুয়েও দিনটোৰ ২৪ ঘন্টাৰ  কথা মনত ৰাখিব পাৰে। নমাহ মানৰ পৰাহে শিশুটিয়ে    অলপ জটিল কথা মনত   ৰাখিবলৈ শিকে। 
   	
## স্মৃতি শক্তি
বৄদ্ধ বয়সত মানুহে কথা পাহৰিবলৈ ধৰে। এলঝেইমাৰ নামৰ ৰোগ বিধতো স্মৰণ শক্তি কমি যায়। সাম্প্ৰতিক বা অতীত এই দুই ধৰণৰ স্মৃতিয়েই লাহে লাহে লোপ পায় আৰু ৰোগী বিস্মৃতিৰ কবলত পৰে। অত্যাধিক মানসিক চাপ বা দীৰ্ঘদিনীয়া মানসিক অৱসাদেও স্মৃতি শক্তি দুৰ্ব্বল কৰিব পাৰে।

## তথ্য সংগ্ৰহ

## বাহ্যিক সংযোগ
*
*
*
* 
* Memory-related resources from the National Institutes of Health.
মুনমুন দাস

**মুনমুন দাস** (ইংৰাজী: Munmun Das) অসমৰ এগৰাকী কণ্ঠশিল্পী। তেওঁ তিৱা লোক সংগীতৰ বাবে বিশেষভাৱে জনাজাত। তেওঁ আকাশবাণী কেন্দ্ৰ গুৱাহাটীৰ জনগোষ্ঠীয় গীত বিভাগৰ স্বাকৃতিপ্ৰাপ্ত গায়িকা আৰু তিৱা নৃত্য গুৰু নাদিৰাম দেউৰীৰ উদ্যোগত প্ৰতিষ্ঠিত 'মাৰ্কাংকুছি তিৱা কাণ্ঠিচুৰী চমত' নামৰ সাংস্কৃতিক গোষ্ঠীৰো এগৰাকী সদস্যা। দাসে বিভিন্ন অনুষ্ঠানত গীত পৰিৱেশন কৰাৰ লগতে কেইবাখনো অডিঅ' চিডি আৰু কেছেটত কণ্ঠদান কৰিছে।
## কৰ্মজীৱন
দাসে 'মাৰ্কাংকুছি তিৱা কাণ্ঠিচুৰী চমত' সাংস্কৃতিক গোষ্ঠীটোৰ জৰিয়তে অসম তথা ভাৰতৰ বিভিন্ন ঠাইত তিৱা লোক সংগীত পৰিৱেশন কৰি আহিছে। ২০০৭ চনত, গুৱাহাটীত অনুষ্ঠিত ৰাষ্ট্ৰীয় ক্ৰীড়া সমাৰোহৰ উদ্বোধনী অনুষ্ঠান আৰু এছিয়ান এথেলিকছ্ মীটৰ আৰম্ভণী অনুষ্ঠানত তেওঁ গীত পৰিৱেশন কৰে। ২০০৮ চনত কেৰালাৰ থিৰুৱন্তপুৰমত অনুষ্ঠিত 'অ'ক্টেভ' শীৰ্ষক অনুষ্ঠান, কলকাতাৰ অসম মহোৎসৱ, উৰিষ্যাৰ সম্বলপুৰৰ চিমেন্ট নগৰত অনুষ্ঠিত ভাৰতীয় লোকনৃত্য সমাৰোহ আৰু নতুন দিল্লীৰ প্ৰগতি ময়দানত আয়োজিত 'আছাম দে'ৰ অনুষ্ঠানত দাসে গীত পৰিৱেশন কৰে। ২০০৯ চনত কলকাতাত আয়োজিত লোকনৃত্যৰ সমাৰোহ 'সাংস্কৃতিকী' আৰু ২০১০ চনত উত্তৰাখণ্ডত আয়োজিত বসন্ত উৎসৱত তেওঁ গীত গাই সমাদৃত হয়।

মুনমুন দাসে কণ্ঠদান কৰা অডিঅ' চিডি আৰু কেছটসমূহৰ ভিতৰত তিৱা তছিমা, নিনাৱা, নিঠাৱা, খুমজিল কুঁৱৰী, অ'পিষ্টৰামা, আজি বৰত কালি বৰত আদি উল্লেখযোগ্য।

ডি ৱাই ৩৬৫-এ আয়োজন কৰা 'ডি ৱাই মেডলি' অনুষ্ঠানত 'লাই লাই হিলালি', 'জাকৈ চাৰি চাবে বাবি' আদি গীত পৰিৱেশন কৰি সমাদৃত হৈছে।

## পাৰিবাৰিক জীৱন
মুনমুন দাসে জাগীৰোডৰ মিকিৰকুছি গাঁৱৰ সংগীত শিল্পী জিৰেন মিকিৰৰ সৈতে বিবাহপাশত আৱদ্ধ হয়। তেওঁ বৰ্তমান দুটা পুত্ৰ সন্তানৰ মাতৃ।

## লগতে চাওক
* অসমৰ কণ্ঠশিল্পীসকলৰ তালিকা

## তথ্য সংগ্ৰহ

শ্ৰেণী:অসমৰ কণ্ঠশিল্পী
নতুন আৱিষ্কাৰ

**নতুন আৱিষ্কাৰ** অসমীয়া ভাষাত শিশুসকলৰ বাবে প্ৰকাশিত এখন বিজ্ঞান আলোচনী। যোৰহাটৰপৰা প্ৰকাশ পোৱা এই আলোচনীখনৰ সম্পাদক শিশু সাহিত্যৰ বাবে সাহিত্য অকাডেমি বঁটা বিজয়ী সাহিত্যিক শান্তনু তামূলী।

## উল্লেখযোগ্য শিতানসমূহ
***বিজ্ঞানৰ আৰ্হি** : বিভিন্ন ধৰণৰ সামগ্ৰী নিৰ্মাণৰ বৈজ্ঞানিক পদ্ধতিসমূহৰ প্ৰকাশ হয়।
***দেশে দেশে অভয়াৰণ্য** : দেশ বিদেশৰ ৰাষ্ট্ৰীয় উদ্যানসমূহৰ পৰিচয়মূলক প্ৰবন্ধ প্ৰকাশ।
***বিজ্ঞান-বিস্ময়** : পৃথিৱীৰ অদ্ভুত প্ৰাণী, উদ্ভিদ আদিৰ পৰিচয়মূলক লেখা।

## তথ্য সংগ্ৰহ

শ্ৰেণী:অসমীয়া শিশু আলোচনী
উলূম’ৰা

**উলূম'ৰা** (, বৈজ্ঞানিক নাম-*Houbaropsis bengalensis*) এবিধ বিৰল প্ৰজাতিৰ চৰাই। ইয়াক প্ৰধানতঃ দক্ষিণ-পূব এছিয়াত দেখিবলৈ পোৱা যায়। *Houbaropsis* গোত্ৰৰ ই একমাত্ৰ প্ৰজাতি। এই সংকটপূৰ্ণ প্ৰজাতিটোৰ সংখ্যা বৰ্তমান এহাজাৰৰো কম বুলি ধাৰণা কৰা হৈছে। 

## বিৱৰণ

পূৰ্ণবয়স্ক উলূম'ৰাৰ দেহৰ দৈৰ্ঘ্য ৬৬-৬৮ ছে:মি: আৰু উচ্চতা ৫৫ ছে: মি: মান হয়। মতা উলূম'ৰাৰ মূৰৰ পৰা ডিঙি পৰ্য্যন্ত বৰণ ক'লা। ইয়াৰ মূৰত এটা দীঘল মুকুট (crest) থাকে। উৰন্ত অৱস্থাত মতা উলূম'ৰাৰ ডেউকা দুখন সম্পূৰ্ণ বগা যেন দেখা যায়। ইয়াৰ ঠেং কেইখন হালধীয়া, ঠোঁট গাঢ় বৰণৰ। 

মাইকী উলূম'ৰা চৰাইৰ দেহৰ আকাৰ মতাটোতকৈ ডাঙৰ হয়।  ইহঁত সাধাৰণতে নীৰৱ হৈ থাকে যদিও কেতিয়াবা 'চ্চিক-চ্চিক-চ্চিক' ধৰণে মতা শুনা যায়। 

## বিতৰণ
উলূম'ৰা প্ৰধানকৈ দুটা অঞ্চলত বিস্তৃত হৈ আছে-ভাৰত উপমহাদেশ আৰু দক্ষিণ-পূব এছিয়া। ভাৰতত ই উত্তৰ প্ৰদেশ, নেপালৰ পৰা অসম আৰু অৰুণাচল প্ৰদেশ আদিত বিস্তৃত। দক্ষিণ-পূব [এছিয়া]ত ইয়াক [কম্বোডিয়া আৰু ভিয়েটনামত দেখা পোৱা যায়। 

## বাসস্থান
উলূম'ৰাই মুকলি আৰু ওখ ঘাঁহনি অঞ্চলত বাস কৰে। ইয়াৰ পছন্দৰ ঘাঁহৰ প্ৰজাতি সমূহৰ বিতৰত 'satintail', কুঁহিয়াৰ আৰু 'Kans Grass' আদিয়ে প্ৰধান। 

## আচৰণ
## স্থিতি তথা সংৰক্ষণ
উলূম'ৰা বৰ্ত্তমান তেনেই বিৰল হৈ পৰিছে কাৰণ ই দক্ষিণ-পূব এছিয়াৰ দুবিধমান বিভক্ত (Fragments) সৰু অঞ্চলতহে বিস্তৃত হৈ আছে। খেতি-পথাৰৰ পৰিৱৰ্ত্তন , চোৰাং চিকাৰ আদিয়ে ইয়াৰ দ্ৰুত বিলুপ্তিৰ অন্যতম কাৰণ। ভাৰত তথা দক্ষিণ এছিয়াত ইয়াৰ ৩৫০ টামান উলূম'ৰা চৰাইহে আছেগৈ বুলি সন্দেহ কৰা হয়। আনহাতে দক্ষিণ-পূব এছিয়াৰ বাকী অঞ্চলত ১০০০ মান চৰাই বৰ্ত্তমান আছে বুলি তথ্য পোৱা যায়। 

ইয়াৰ শেহতীয়া স্থিতিৰ প্ৰতি লক্ষ্য ৰাখি উলূম'ৰাক বৰ্ত্তমান সংকটজনকভাৱে বিলুপ্তিৰ পথত বুলি স্বীকৃতি দিয়া হৈছে। 

## তথ্যসূত্ৰ

## লগতে চাওক
* Grimmett, R; Inskipp, C. and T. (1998): *Birds of the Indian Subcontinent*. Christopher Helm, London. ISBN 0-7136-4004-9
* Baral, N; Timilsina, N; Tamang, B. (2003): Status of Bengal Florican *Houbaropsis bengalensis* in Nepal. *[[Forktail (journal)|Forktail]]* **19**: 51-55. PDF download
* BirdLife International (BLI) (2007): [ 2006-2007 Red List status changes ]. Retrieved 2007-AUG-26.
* BirdLife International (BLI) (2009): Bengal Florican Species Factsheet. Retrieved 2009-JUN-11.
* Poudyal, L. P; Singh, P. B., Maharjan, S. (2008): The Decline of Bengal Florican *Houbaropsis bengalensis* in Nepal. Danphe 17 (1): 4-6. PDF download 
* Gray, T. N. E; Collar, N. J; Davidson, P. J. A; Dolman, P. M; Evans, T. D; Fox, H. N; Chamnan H; Borey R; Hout, S. K; Van Zalinge R. N. (2009) *Distribution, status and conservation of the Bengal Florican Houbaropsis bengalensis in Cambodia*. Bird Conservation International (2009) 19: 1–14 PDF download

শ্ৰেণী:ডাউক
শ্ৰেণী:অসমৰ চৰাই
বৰটোকোলা

**বৰটোকোলা** (, বৈজ্ঞানিক নাম: *Leptoptilos javanicus*) Ciconiidae পৰিয়ালৰ অন্তৰ্গত এবিধ ডাঙৰ আকাৰৰ বগলীজাতীয় চৰাই। এই গোত্ৰৰ অন্যান্য চৰাই সমূহৰ দৰেই ইয়াৰ ডিঙি আৰু মূৰত কোনো নোম বা পাখি নাই (bare)। ইয়াক সাধাৰণতে জলাশয় সমূহত চৰি থকা দেখা যায়। বৰটোকোলা দক্ষিণ-পূব এছিয়াত ভাৰত ৰ পৰা জাভা লৈকে বহুল ভাৱে বিস্তৃত।

## বিৱৰণ

বৰটোকোলা হ'ল ডাঙৰ ঠোঁট, তপামূৰীয়া, থিয় দীঘল প্ৰায় পাখিহীন ডিঙিৰে বগলীজাতীয় অলপ ডাঙৰ আকাৰৰ চৰাই। ইয়াৰ কান্ধ, পেট, বুকুত বগা পাখি আছে। পিঠি আৰু ডেউকা ক'লা। ঠেং মটীয়া বৰণৰ। ইয়াৰ দেহৰ গড় দৈৰ্ঘ্য প্ৰায় ৪৭-৯৩ ছে: মি:; উচ্চতা প্ৰায় ১১০-১২০ ছে: মি: আৰু ইয়াৰ ওজন প্ৰায় ৪-৫.৭১ কি.গ্ৰা. হয়।

বৰটোকোলাৰ লগত প্ৰায়েই সামঞ্জস্য দেখা পোৱা অন্যবিধ চৰাইৰ প্ৰজাতি হ'ল হাড়গিলা ( Greaterer Adjutant), ইয়াৰ ডিঙিত এটা টোপোলা থাকে। কিন্তু বৰটোকোলাৰ ডিঙিত টোপোলা নাথাকে আৰু ই হাড়গিলাতকৈ আকাৰত সৰু। উৰন্ত অৱস্থাত ডিঙি ভাজটো টোপোলাৰ দৰে দেখা বাবে দূৰৈৰপৰা ইয়াক হাড়গিলা বুলি প্ৰায়ে ভুল কৰা হয়।মতা আৰু মাইকী চৰাটো দখাত একে যদিও মতাটোৰ ঠোঁটটোৰ আকাৰ অলপ ডাঙৰ।প্ৰজননৰ সময়ত ইয়াৰ মুখৰ অংশ ৰঙা আৰু ডিঙি অংশ কমলাৰঙী হৈ পৰে।

## বিতৰণ আৰু বসতিস্থল
বৰটোকোলা বহুলভাৱে বিস্তৃত আৰু প্ৰায়বোৰ অঞ্চলতে ই থলুৱা। ইয়াক সাধাৰণতে ঘন কাঠনিৰ মাজত ডাঙৰ নদী আৰু হ্ৰদ সমূহত দেখা পোৱা যায়। বৰটোকোলা ভাৰত, নেপাল, শ্ৰীলংকা, বাংলাদেশ, ম্যানমাৰ আদি দেশত পোৱা যায়। ভাৰতৰ পূৰ্বত্তৰ ৰাজ্য যেনে- অসম, পশ্চিমবংগ, বিহাৰ আদিত ইয়াৰ অধিক বিস্তৃতি দেখা যায়। ভূটানত ইয়াক অঘৰী পক্ষী হিচাবেহে দেখা যায়।
দক্ষিণ ভাৰতত ইয়াক প্ৰায় দেখা নাযায় বুলিব পাৰি।

## আচৰণ
বৰটোকোলাই জলাশয় সমূ্হত প্ৰধানকৈ মাছ, ভেকুলী, সৰীসৃপ আৰু ডাঙৰ আকাৰৰ অমেৰুদণ্ডী প্ৰাণীসমূহ খাই জীয়াই থাকে। প্ৰজননৰ সময়ত ইহঁতে কেতিয়াবা সৰু চৰাই আৰু নিগনি আদিও ধৰি খায়। সেই সময়ৰ বাদে অন্য সময়ত ই অকলশৰে থাকে। উত্তৰ-পূব ভাৰত আৰু দক্ষিণ ভাৰতত বৰটোকোলাৰ প্ৰজননৰ সময় ক্ৰমান্বয়ে নৱেম্বৰ-জানুৱাৰী আৰু ফেব্ৰুৱাৰী-মে’ হয়। ইয়াৰ বাহ প্ৰধানকৈ ওখ গছত ঠাল-ঠেঙুলী আদি দি বনোৱা হয়। বাহটোৰ দীঘ আৰু প্ৰস্থ ১ মিটাৰৰো অধিক আৰু সিমানেই গভীৰো হোৱা দেখা যায়। এবাৰত তিনিৰ পৰা চাৰিটাকৈ পোৱালি জন্ম হয়। সাধাৰণতে বৰটোকোলা নীৰৱ চৰাই।

## তথ্যসূত্ৰ

## বাহ্যিক সংযোগ
*Photographs and videos

শ্ৰেণী:বক
শ্ৰেণী:অসমৰ চৰাই
জিঞাখাটী

**জিঞাখাটী** (, বৈজ্ঞানিক নাম-*Merops philippinus*) 'Meropidae' গোটৰ এবিধ চৰাইৰ প্ৰজাতি৷ ই সাধাৰণতে দক্ষিণ-পূব এছিয়াত প্ৰজনন কৰে বুলি জনা যায়৷ ই প্ৰধানকৈ এবিধ পৰিভ্ৰমণকাৰী চৰাইৰ প্ৰজাতি৷ 

## বিতৰণ
সমগ্ৰ ভাৰত, ম্যানমাৰ, আৰু দক্ষিণ-পূব এছিয়াৰ কিছু অংশত এই প্ৰজাতিটোৰ প্ৰজননৰ বিস্তৃতি খণ্ডিতভাৱে সিঁচৰতি হৈ আছে৷ ভাৰতত ইহঁতে গোদাৱৰী, কাবেৰী, টুংগা বদৰা আৰু কৃষ্ণা নদীকে ধৰি কেইবাখনো নদী উপত্যকাত প্ৰজনন কৰে বুলি জনা যায়। শ্ৰীলংকাৰ পূব অঞ্চলতো ইহঁতে বাহ সজাৰ তথ্য পোৱা গৈছে‍।

জিঞাখাটী বহু ঠাইত ঋতুভিত্তিক আৰু টাঞ্জুং টুয়ান (পশ্চিম মালয়েছিয়া) আৰু প্ৰমছ্ৰি হিল (দক্ষিণ থাইলেণ্ড)ৰ দৰে কিছুমান ঠাইত দিনৰ ভাগত সামূহিকভাৱে প্ৰব্ৰজন কৰা বুলি জনা যায়। মালয়েছিয়া আৰু ভাৰতৰ কিছু অংশত ইহঁত শীতকালীন পৰিভ্ৰমী চৰাই৷ গুজৰাট আৰু ভাৰতৰ পশ্চিম উপদ্বীপৰ কিছুমান অঞ্চলত নীলা গালযুক্ত জিঞাখাটী আৰু জিঞাখাটী অপ্ৰজনন পৰিসৰত দেখা যায়।

## বিৱৰণ

জিঞাখাটীৰ দেহৰ বৰণ এই গোটৰ অন্য চৰাইবোৰৰ দৰেই খুবেই বৰ্ণময়৷ ইয়াৰ দেহটো মূলতঃ সেউজীয়া৷ ইয়াৰ মুখত নীলা দাগ আৰু চকুৰ কাষত ক'লা আঁচ থাকে৷ ইয়াৰ ডিঙি হালধীয়া আৰু মুগা বৰণৰ৷ জিঞাখাটীৰ নেজ নীলা, ঠোঁটৰ বৰণ আকৌ ক'লা৷ ইয়াৰ দেহৰ দৈৰ্ঘ্য ২৩-২৬ ছে: মি: পৰ্য্যন্ত হ'ব পাৰে৷ মতা আৰু মাইকীৰ বাহ্যিক গঠন প্ৰায় একে৷

## আচৰণ
জিঞাখাটীয়ে বিষুৱীয় অঞ্চলৰ মুকলি বাসস্থান যেনে খেতি-পথাৰ, উদ্যান আদিত প্ৰজনন কৰে৷ ইয়াক প্ৰায়ে জলাশয় সমূহৰ আশে পাশে দেখিবলৈ পোৱা যায়৷ 

### খাদ্য
এই গোটৰ অন্যান্য চৰাইৰ প্ৰজাতিৰ দৰেই ইও প্ৰধানকৈ পোক-পতংগ,জিঞা, বৰল আদি খাই জীয়াই থাকে৷ ই এই চিকাৰসমূহ বতাহতে ঠোঁটেৰে ধৰিব পাৰে৷ ধৰাৰ পিছত চিকাৰক জিৰণি লোৱা ঠাইত মৰিয়াই মাৰি পেলাই জিঞাখাটীয়ে ভক্ষণ কৰে৷ 

### প্ৰজনন
জিঞাখাটী সাধাৰণতে জাক পাতি বসবাস কৰা দেখা যায়৷ ইহঁতে নদীকাষৰীয়া বালিময় বা মুকলি খেতি পথাৰত ক'লনি গঠন কৰি বাহ সাজে৷ ই মাটিত দীঘলীবা সুৰংগ খান্দি তাৰ ভিতৰত পাঁচৰ পৰা সাতটাকৈ কণী পাৰে৷ মতা আৰু মাইকী দুয়ো কণীৰ যত্ন লয়৷
## আলোকচিত্ৰৰ ভঁৰাল


Image:Merops_philipinus.jpg|জিঞাখাটীৰ পানীৰঙৰ চিত্ৰ
Image:bluetailed.jpg|খাদ্যৰ সৈতে জিঞাখাটী
Image:Bluetailed2.jpg|জিঞাখাটী
Image:Blue Tailed Green Bea Eater.jpg|জিঞাখাটী
File:Blue-tailed Bee-eater.svg|জিঞাখাটী

## তথ্যসূত্ৰ

শ্ৰেণী:মাছৰোকা
শ্ৰেণী:অসমৰ চৰাই
তাল বতাহী

**তাল বতাহী** (, বৈজ্ঞানিক নাম -*Cypsiurus balasiensis*) এটা সৰু আকাৰৰ ছুইফ্ট গোটৰ চৰাইৰ প্ৰজাতি।

## বিৱৰণ
তাল বতাহীৰ দেহৰ দৈৰ্ঘ্য সাধাৰণতে ১৩ ছে:মি: পৰ্যন্ত হয়। ইয়াৰ দেহৰ বৰণ শেঁতা মুগা। ইয়াৰ ডেউকা খুবেই দীঘলীয়া। দেহৰ আকাৰো দীঘলীয়া আৰু দীঘল নেজডাল মাজতে ফটা থাকে। ইয়াৰ মতা আৰু মাইকী দুয়ো দেখাত একে হয়। পোৱালি তাল বতাহী চৰাইৰ নেজডাল চুটি হোৱা দেখা যায়।  ইয়াৰ ঠেং একেবাৰে চুটি। 

তাল বতাহীৰ মাত ডাঙৰ হয়। 

## বিতৰণ
ই প্ৰধানকৈ বিষুৱীয় এছিয়া অঞ্চল অৰ্থাৎ ভাৰতৰ পৰা ফিলিপাইনছলৈকে প্ৰজনন কৰা দেখা যায়। 

## বাসস্থান
তাল বতাহীক সাধাৰণতে মুকলি অঞ্চল যেনে খেতি-পথাৰ আদিত দেখা পোৱা যায়। ইয়াক Oil Palm উদ্ভিদ থকা অঞ্চলত বেছিকৈ পোৱা যায়।

## আচৰণ
তাল বতাহী চৰায়ে বেছিভাগ সময় উৰিয়েই কটায়। উৰন্ত অৱস্থাতে ইহঁতে পোক-পতংগ ধৰি ভক্ষণো কৰে।

## আলোকচিত্ৰৰ ভঁৰাল

File:Asian Palm Swift (Cypsiurus balasiensis) Pondicherry India Apr 2011.jpg|পণ্ডিচেৰীত তাল বতাহী চৰাই
File:Asian Palm Swift (Cypsiurus balasiensis) Pondicherry India Apr 2011 b.jpg|তাল বতাহীৰ ওপৰ অংশ


## তথ্যসূত্ৰ

*

শ্ৰেণী:বতাহী
শ্ৰেণী:জীৱবিজ্ঞান
শ্ৰেণী:অসমৰ চৰাই
কুৰুলী ফেঁচা

কুৰুলী ফেঁচা (, বৈজ্ঞানিক নাম-*Athene brama*) এবিধ সৰু আকাৰৰ ফেঁচাৰ প্ৰজাতি। ই প্ৰধানকৈ বিষুৱীয় অঞ্চল অৰ্থাৎ ভাৰতৰ পৰা দক্ষিণ-পূব এছিয়ালৈকে প্ৰজনন কৰে। খেতি-পথাৰ বা মানুহৰ বসতিপূৰ্ণ মুকলি অঞ্চলত বাস কৰিবলৈ ই বিশেষভাৱে অভিযোজিত আৰু সেইবাবেই ইয়াক নগৰ অঞ্চলতো দেখা পোৱা যায়। ই অট্টালিকা বা শিলত থকা সুৰুঙা অথবা গছৰ খোৰোঙত সৰু গোটত জিৰণি লয়।  

## বিৱৰণ

কুৰুলী ফেঁচাৰ দেহটো থোপোকা। দৈৰ্ঘ্য প্ৰায় ২১ ছে:মি:। দেহৰ ওপৰৰ অংশ মটিয়া-মুগা বৰণৰ আৰু বগা ফুটুকীয়া দাগেৰে পৰিপূৰ্ণ। তলৰ অংশ বগা আৰু মটিয়া ৰঙৰ ফুটুকীয়া। ইয়াৰ চকুৰ মণিৰ বৰণ হালধীয়া। ইয়াৰ চকুৰ চেলাউৰি (supercilium) আৰু ডিঙিৰ পটা বগা ৰঙৰ। মতা আৰু মাইকী দেখিবলৈ একে হয়।

## টেক্স'নমি
কুৰুলী ফেঁচাৰ পাঁচবিধ উপ-প্ৰজাতি বৰ্তমানলৈকে চিনাক্ত কৰা হৈছে-
**Athene albida* (Koelz, 1950 )- পশ্চিম এছিয়াৰ ইৰাণ আৰু পাকিস্তান ত পোৱা যায়। 
*"Ahene indica* ([[James Franklin (naturalist)|Franklin]], 1831) -উত্তৰ [[ভাৰত]]; 
**Athene brama* (Temminck, 1821)-দক্ষিণ [[ভাৰত]]; 
**Athene ultra* ([[Sidney Dillon Ripley|Ripley]], 1948)-উত্তৰ-পূব ভাৰতত দেখা যায়। আৰু 
**Athene pulchra'' (Hume, 1873)- দক্ষিণ-পূব এছিয়াৰ ম্যানমাৰৰ পৰা থাইলেণ্ড পৰ্যন্ত বিস্তৃত। 

## আচৰণ

কুৰুলী ফেঁচা সাধাৰণতে নিশাচৰ যদিও ইয়াক কেতিয়াবা দিনৰ ভাগতো দেখা পোৱা যায়।  গছত জিৰণি লোৱা অৱস্থাত অন্য চৰা্য়ে ইয়াকজাক পাতি খেদা (mob) দেখা যায়। ইয়াৰ মাতটো তীক্ষ্ণ (harsh and loud)। ই প্ৰধানকৈ পুৱতি নিশা বা সূৰ্য্য অস্ত যোৱাৰ পিছত মাত মাতে। 

### খাদ্য
কুৰুলী ফেঁচাই সাধাৰণটে বিভিন্ন ধৰণৰ পোক-পতংগ আৰু সৰু আকাৰৰ মেৰুদণ্ডী প্ৰাণী চিকাৰ কৰি খায়। t মেৰুদণ্ডী প্ৰাণীৰ ভিতৰত নিগনি, বাদুলী, ভেকুলী, সৰু সাপ আদিয়ে প্ৰধান।  তদুপৰি কেতিয়াবা ইহঁতে বৃশ্চিক তথা মলাস্কা আদিও আহাৰ হিচাপে গ্ৰহণ কৰে বুলি জনা যায়। 

### প্ৰজনন
কুৰুলী ফেঁচাই সাধাৰণতে নৱেম্বৰৰ পৰা এপ্ৰিল মাহত প্ৰজনন কৰে।  ই গছৰ সুৰুঙা বা ওখ মথাউৰিত গাঁত খান্দিও বাহ সাজে।  বাহটোত গছৰ পাত, গাৰ পাখি আদিৰে সাজে। এবাৰত ই সাধাৰণতে তিনিৰ পৰা চাৰিটাকৈ কণী পাৰে। পোৱালিক ই প্ৰথমে পোক-পতংগ, পইতাচোৰা আদি আৰু পিছলৈ সৰু প্ৰাণী যেনে নিগনি আদি খুৱায়।  পোৱালিয়ে জন্মৰ ২০-২৮ দিনৰ ভিতৰত বাহ এৰে।

## লগতে চাওক
* 
* 
* 
* 

## তথ্যসূত্ৰ

## বাহ্যিক সংযোগ

**
* Spotted Owlet videos, photos & sounds on the Internet Bird Collection
* Owl pages

শ্ৰেণী:ফেঁচা
শ্ৰেণী:অসমৰ চৰাই
পৰঘুমা

**পৰঘুমা** (, বৈজ্ঞানিক নাম-*Ducula aenea*) কপৌ গোটৰ এবিধ চৰাইৰ প্ৰজাতি। ই বিষুৱীয় দক্ষিণ এছিয়াত ভাৰতৰ পৰা ইণ্ডোনেছিয়া পৰ্যন্ত বহুলভাৱে বিস্তৃত হৈ থকা চৰাইৰ প্ৰজাতি।

## বিৱৰণ
পৰঘুমাৰ দেহটো থুপুকা। দেহৰ দৈৰ্ঘ্য ৪৫ ছে:মি। দেহটৌৰ বৰণ পাতল নীলা-বেঙুনীয়া। ডেউকা ধাতব সেউজীয়া বৰণৰ। মূৰ অংশ বগা। মতা আৰু মাইকী দুয়োবিধেই দেখিবলৈ একে হয়। 

## বিতৰণ
পৰঘুমা সমগ্ৰ বিশ্বতে বহুলভাৱে বিস্তৃত চৰাইৰ প্ৰজাতি। ইয়াক প্ৰধানকৈ বাংলাদেশ, ভূটান, ব্ৰুনেই, কম্বোডিয়া, চীন, ভাৰত, ইণ্ডোনেছিয়া, মালয়েছিয়া, চিংগাপুৰ, ম্যানমাৰ, ফিলিপাইনছ, শ্ৰীলংকা, থাইলেণ্ড, ভিয়েটনাম আদিত দেখা পোৱা যায়। 

## আচৰণ
এই চৰাইবিধে উদ্ভিদজাত সামগ্ৰী খাই জীয়াই থাকে। ইয়াৰ উৰণ দ্ৰুত। ই গছত গছৰ ঠানি আদিৰ বাহ সাজি এটা মাত্ৰ বগা কণী পাৰে। ইহঁ‌তে সৰু সৰু জাক গঠন কৰিব পাৰে। 

### খাদ্য
পৰঘুমাই সাধাৰণতে গছৰ ওপৰ অংশ (tree canopy)ৰ পৰা পাত আদি খায়। ইহঁতে সৰু সৰু গোটত চৰে। ইয়াৰ মাতটো গভীৰ আৰু অনুনাদীয় (resonant)। 

### প্ৰজনন
ই এবিধ বনাঞ্চলত বাস কৰা চৰাইৰ প্ৰজাতি। ই গছত ডালৰ টুকুৰা আদিৰে বাহ সাজে, এবাৰত এটাকৈ বগা বৰণৰ কণী পাৰে।

## আলোকচিত্ৰৰ ভঁৰাল

File:CarpophagaAenothoraxKeulemans.jpg|Illustration by Keulemans, 1893
File:GreenImperialPigeon.jpg|Nominate race
Image:Green Imperial Pigeon RWD5n.jpg|At San Diego Zoo
Image:Green Imperial Pigeon RWD4.jpg|At San Diego Zoo


## তথ্যসূত্ৰ

* *Birds of India* by Grimmett, Inskipp and Inskipp, ISBN 0-691-04910-6

## বাহ্যিক সংযোগ
*

শ্ৰেণী:পাৰ
শ্ৰেণী:জীৱবিজ্ঞান
শ্ৰেণী:অসমৰ চৰাই
হাইঠা

**হাইঠা** () এবিধ পাৰজাতীয় চৰাইৰ প্ৰজাতি। ই সাধাৰণতে সৰু ফল-মূল আদি খায়। ইহঁতকযোৰ পতা অৱস্থাত অথবা সৰু গোটত চৰা দেখা যায়।

## বিৱৰণ
অন্য ৰঙৰ লগতে থকা সেউজীয়া পাখি ইয়াৰ বিশেষ বিশেষত্ব। সেই বাবেই ইহঁতক *গ্ৰীন পিজন* () বুলি কোৱা হয়। আকাৰ ২৭ চেণ্টিমিটাৰৰপৰা ৩৩ চেণ্টিমিটাৰ পৰ্যন্ত।

## বিতৰণ
হাইঠা সাধৰণতে বিষুৱীয় অঞ্চলত অৰ্থাৎ এছিয়াৰ হিমালয়ৰ পৰা সমগ্ৰ আফ্ৰিকা মহাদেশতে বিস্তৃত হৈ আছে। এছিয়াৰ হিমালয়ৰ নামনি অঞ্চলৰ পৰা পূব আৰু পশ্চিম পৰ্বতমালা (Western and Eastern Ghats) আৰু শ্ৰীলংকাৰ বনাঞ্চলসমূহলৈকে দেখা পোৱা যায়। তদুপৰি ইহঁতক ম্যানমাৰ, থাইলেণ্ড, ভিয়েটনাম আদিতো দেখা যায়।

## আচৰণ

হাইঠা সাধাৰণতে অকলশৰে অথবা সৰু গোটত চৰে। ই খুউব খৰকৈ উৰিব পাৰে।

### খাদ্য
হাইঠাই সাধাৰণতে গছৰগুটি আৰু ফল-মূল তথা বিভিন্ন ধৰণৰ উদ্ভিদৰ অংশ খাই জীয়াই থাকে। ইহঁতক খুউব কমেইহে মাটিত দেখা যায়।

### প্ৰজনন
হাইঠাৰ প্ৰজনন কাল সাধাৰণতে ভাৰতত মাৰ্চৰ পৰা চেপ্টেম্বৰ মাহলৈকে হোৱা দেখা যায়। শ্ৰীলংকাত ইহঁতে ডিচেম্বৰৰ পৰা মে মাহ পৰ্যন্ত প্ৰজনন কৰে বুলি জনা যায়। ইয়াৰ বাহটো গছৰ ডাল-পাত আদিৰে সাজে। এবাৰত ই দুটাকৈ বগা বৰণৰ কণী পাৰে। মতা-মাইকী উভয়ে কণী উমনি দিয়ে। ১২-১৪ দিনৰ উমনিৰ অন্তত কণী ফুটি পোৱালিৰ জন্ম হয়।

## প্ৰকাৰ
পৃথিৱীত হাইঠাৰ কেইবা বিধ উপ-প্ৰজাতি দেখা গৈছে। তাৰে অসমত দেখা প্ৰজাতিকেইটা হ'ল-
* বৰহাইঠা, ()
* কমলা-বুকুৰ হাইঠা, ()
* হালধীয়া ঠেঙৰ হাইঠা, ()
* ইটাগুৰীয়া হাইঠা, (, complex:)

পৃথিৱীৰ অন্যান্য অঞ্চলত দেখা হাইঠাসমূহ হ'ল:
* Cinnamon-headed Green Pigeon (*Treron fulvicollis*)
* Little Green Pigeon (*Treron olax*)
* Pink-necked Green Pigeon (*Treron vernans*)
* Sri Lanka Green Pigeon (*Treron pompadora*)
* Grey-fronted Green Pigeon (*Treron affinis*)
* Andaman Green Pigeon (*Treron chloropterus*)
* Ashy-headed Green Pigeon (*Treron phayrei*)
* Philippine Green Pigeon (*Treron axillaris*)
* Buru Green Pigeon (*Treron aromaticus*)
* Grey-cheeked Green Pigeon (*Treron griseicauda*)
* Sumba Green Pigeon (*Treron teysmannii*)
* Flores Green Pigeon (*Treron floris*)
* Timor Green Pigeon (*Treron psittaceus*)
* Large Green Pigeon (*Treron capellei*)
* Bruce's Green Pigeon (*Treron waalia*)
* Madagascar Green Pigeon (*Treron australis*)
* Comoros Green Pigeon (*Treron (australis) comorensis*)
* African Green Pigeon (*Treron calvus*)
* Pemba Green Pigeon (*Treron pembaensis*)
* São Tomé Green Pigeon (*Treron sanctithomae*)
* Pin-tailed Green Pigeon (*Treron apicauda*)
* Sumatran Green Pigeon (*Treron oxyurus*)
* Yellow-vented Green Pigeon (*Treron seimundi*)
* Wedge-tailed Green Pigeon (*Treron sphenurus*)
* White-bellied Green Pigeon (*Treron sieboldii*)
* Whistling Green Pigeon (*Treron formosae*)

## তথ্যসূত্ৰ

## বাহ্যিক সংযোগ

* Photographs and videos

শ্ৰেণী:পাৰ
শ্ৰেণী:অসমৰ চৰাই
হালধীয়া ঠেঙৰ হাইঠা

**হালধীয়া ঠেঙৰ হাইঠা** (, বৈজ্ঞানিক নাম- *Treron phoenicoptera*) ভাৰত উপমহাদেশত পোৱা হাইঠা চৰাইৰ এটা প্ৰজাতি৷ তাৰোপৰি ই ভাৰতৰ মহাৰাষ্ট্ৰ ৰাজ্যৰ ৰাজ্যিক চৰাই হিচাপেও স্বীকৃত৷ ই সাধাৰণতে জাক পাতি বাস কৰে৷ 
## বিৱৰণ
## বিতৰণ তথা বাসস্থান
## আচৰণ

## আলোকচিত্ৰৰ ভঁৰাল

Image:Yellow-footed Green Pigeon I IMG 9839.jpg| পশ্চিম বংগৰ কলকাতাতত *phoenicoptera race*।
Image:Yellow-footed Green Pigeons (Treron phoenicoptera)- chlorigaster race- Pair just before Mating I IMG 4981.jpg|  হাৰিয়ানাৰ গুৰগাঁৱৰ চুলতানপুৰ ৰাষ্ট্ৰীয় উদ্যানত সংগমৰ পূৰ্বে এযোৰ হালধীয়া ঠেঙৰ হাইঠা।
Image:Yellow-footed Green Pigeons (Treron phoenicoptera)- chlorigaster race- Mating at Sultanpur I IMG 4984.jpg | চুলতানপুৰ ৰাষ্ট্ৰীয় উদ্যানত সংগৰমৰত অৱস্থাত হালধীয়া ঠেঙৰ হাইঠা।
Image:Yellow-footed Green Pigeons (Treron phoenicoptera)- chlorigaster race at Sultanpur I Picture 014.jpg|চুলতানপুৰ ৰাষ্ট্ৰীয় উদ্যানত।
Image:Yellow-footed Green Pigeons (Treron phoenicoptera)- chlorigaster race- Feeding on ground I Picture 1169.jpg| চুলতানপুৰ ৰাষ্ট্ৰীয় উদ্যানত খাদ্য গ্ৰহণ কৰি থকা অৱস্থাত।
Image:Yellow-footed Green Pigeons (Treron phoenicoptera)- chlorigaster race at Sultanpur I Picture 008.jpg| চুলতানপুৰ ৰাষ্ট্ৰীয় উদ্যানত।
Image:Yellow-footed Green Pigeon- Eating Chickoo I IMG 0742.jpg| *phoenicoptera race* - কলকাতাৰ ওচৰৰ নৰেন্দ্ৰপুৰত খাদ্য গ্ৰহণ কৰা অৱস্থাত।
Image:Yellow-footed Green Pigeon- Eating Chickoo I IMG 0744.jpg| *phoenicoptera race* - কলকাতাৰ ওচৰৰ নৰেন্দ্ৰপুৰত খাদ্য গ্ৰহণ কৰা অৱস্থাত।
Image:Yellow-foooted Green Pigeon I Picture 143.jpg|*phoenicoptera race* - পশ্চিম বংগৰ কলকাতাত।
Image:Yellow-foooted Green Pigeon I Picture 137.jpg| *phoenicoptera race* - পশ্চিম বংগৰ কলকাতাত
Image:Yellow-footed Green Pigeon at Bharatpur I IMG 8763.jpg| *phoenicoptera race* - ৰাজস্থানৰ ভৰতপুৰত।
Image:Yellow-footed Green Pigeon at Bharatpur I IMG 8760.jpg|*phoenicoptera race* - ৰাজস্থানৰ ভৰতপুৰত।


## তথ্যসূত্ৰ

* Rasmussen, P. C. and Anderton, J. C. (2005) Birds of South Asia. The Ripley Guide. Vol 1 and 2. Smithsonian Institution and Lynx Edicions.

## বাহ্যিক সংযোগ

শ্ৰেণী:পাৰ
শ্ৰেণী:অসমৰ চৰাই